Petua Ikan Bilis Goreng Supaya Kekal Rangup, Boleh Simpan Stok Di Rumah

Saya dah cuba banyak petua. Ternyata petua ini berkesan untuk digunapakai.”

Korang pernah tak goreng ikan bilis dia menjadi lemau dan tidak rangup walaupun dah goreng lama-lama di dalam minyak yang panas? Sebenarnya goreng ikan bilis ini tidak semestinya hanya dengan menggunakan minyak yang panas sahaja ia akan terus menjadi rangup.
Kalau korang nak tahu sebenarnya ada petua untuk menggoreng ikan bilis supaya kekal rangup dan tahan lama, nanti sedap lah korang makan lagi-lagi dengan nasi lemak. Jom cuba petua ikan bilis goreng rangup ini supaya boleh simpan dijadikan stok di rumah.
1. Tapis ikan bilis sehingga kering
Cuci ikan bilis dan tapis bagi betul-betul kering. Jadi, satu atau dua jam sebelum nak masak korang boleh cuci dan tapis ikan bilis siap-siap bagi dia betul-betul kering semasa nak memasak.

2. Sangai sebelum menggoreng
Panaskan kuali tanpa meletakkan minyak, selepas kuali sudah panas korang boleh goreng sedikit atau sangai sekejap ikan bilis tersebut.
3. Sediakan cuka
Renjiskan beberapa titik cuka ikut keperluan dan kuantiti ikan bilis tersebut semasa disangai. Gaul cuka bersama ikan bilis supaya ia menjadi sebati.

4. Masukkan di dalam minyak yang betul-betul panas
Panaskan minyak, biar ia betul-betul panas. Kemudian masukkan ikan bilis yang sudah digaul dengan cuka tadi. Sekiranya ikan bilis sudah nampak garing, toskan segala minyak yang ada pada ikan bilis tersebut.

Sumber: Liza Idris


Petua Kacang Hijau Cepat Lembut Tanpa Perlu Rendam & Rebus Lama. Ikut Je Cara Ni!

Petang-petang makan bubur kacang sedap juga, makan pula dengan roti lagilah sedap.  Cuma bila nak buat bubur ni, nak lembutkan kacang hijau tu agak memakan masa sebab kena rebus dalam masa yang agak lama supaya dia lembut.
Seorang pengguna Facebook, Seri Ramlan ada berkongsikan cara mudah untuk melembutkan kacang dengan mudah dan cepat. Selepas ini boleh masak bubur dengan cepat bila teringin, tak perlu tunggu lama dah.
Jom baca perkongsian lengkap oleh beliau di bawah.
Tips Kacang Hijau Cepat Lembut Tanpa Rendam & Rebus Lama
Suka makan bubur kacang? Ni saya bagi tips lembutkan kacang dengan cepat. Tak payah rendam berjam-jam, tak yah rebus lama-lama, kompom cepat masak dan jimat gas, boleh buat bila pagi-pagi teragak nak buat bubur kacang.
Tips ni tak perlu untuk yang ada piok PC ye. Basuh bersih-bersih kacang hijau, kemudian bungkus dalam plastik dan letak air, macam nak buat ais batu.
Kemudian frozenkan, bila-bila nak masak, tak payah nyah beku, masuk dalam periuk dan tambahkan air, terus rebus.
Tak sampai 20 minit kacang dah kembang, senang dan jimat masa. Selamat mencuba.

Tips: Teknik ini juga boleh digunakan untuk membuat bubur. Cuci bersih beras dan rendam air. Kemudian bekukan. Sesuai untuk masak bubur bayi. 10-15 minit, siap!
Kredit: Seri Ramlan, Aneka Resipi Bonda (gambar)
Baca juga: Buat Sendiri Je ‘Rain Drop Cake’, Bahan Utama Hanya Guna Serbuk Agar-Agar


Petua Kira Sukatan Air Untuk Masak Agar-Agar, Mudah & Tak Pening Kepala

Setiap kali nak masak agar-agar, pasti keliru dengan jumlah air yang diperlukan. Kalau kurang air, agar-agar akan keras pula. Kalau terlebih air, agar-agar jadi terlampau lembik.
Oleh sebab itu, kita semua kena tahu sukatan cawan air dan formula yang betul. Baru agar-agar kita akan menjadi elok. Lagi-lagi kalau guna agar-agar jenis tali dan dalam kuantiti yang sedikit.
Jom rujuk tips sukatan agar-agar yang dikongsikan oleh Diana Ana ini.
PETUA MENGIRA SUKATAN AIR UNTUK MASAK AGAR-AGAR
Kiraan asas jumlah AIR vs berat AGAR-AGAR
10gm agar-agar = 1 liter air
Jika anda guna AGAR-AGAR SERBUK:
13gm serbuk agar-agar = 1.3 liter air

Andai guna AGAR-AGAR BERTALI:

25gm agar-agar = 2.5 liter air
30gm agar-agar = 3 liter air

Mudah kan? lepas ni kalau jumpa resipi agar-agar yang suruh main agak je jumlah airnya, petua ini anda boleh guna sebagai panduan. Selamat mencuba!
Kredit: Diana Ana
Kredit gambar: Wan Muhammad Hafiz Satar


Petua Masak Nasi Basmathi Elok & Berderai, Rendam Guna 1 Bahan Ini

Rupanya rendam beras basmathi sekejap dengan garam, hasilnya nasi lembut elok masak sekata dan cantik berderai.
Bukan apa, walaupun guna beras basmathi, jika tak kena cara masaknya, beras boleh patah, nasi jadi lembik dan sebagainya. Cara ini sesuai nak masak nasi biasa ataupun nasi berperisa.
Baca juga: Nasi Terjelantah? Wanita Ini Kongsi Petua ‘Repair’ Balik, Jangan Buang Terus!
Boleh ikut cara dan petua yang dikongsikan oleh Faizah Md Zain ini sebagai panduan.

Cara-caranya:
1. Rendam Beras Dengan Garam
Basuh beras bersih dan rendam 20 minit dalam air yang diletakkan dengan garam sedikit. (petua ni saya ikut dari guru lama saya untuk bagi nasi kita berderai dan lembut).
2. Sukatan Air
Sukatan air nisbah 1 cawan beras bersamaan 1 cawan 1/2 air (1/2 tu susu atau santan) bergantung nasi apa yang nak masak.
3. Didihkan Air
Untuk memasak nasi, didihkan dulu air baru masukkan beras.
4. Kacau Beras Semasa Air Banyak
Kacau beras semasa air masih banyak, jika dah kering elok kacau sekali je untuk mengelakkan beras kita patah.
5. Tunggu Air Kering Baru Warnakan Nasi
Untuk mewarnakan nasi tunggu air kering baru titiskan pewarna dan biarkan sekejap baru kacau.
6. Masukkan Butter
Untuk nasi-nasi yang akak masak untuk tempahan last sekali akak akan letak dua sudu butter.( Cara akak le).
Semoga bermanfaat!
Selamat Mencuba.


Petua Masak Nasi Tak Cepat Basi

 PENULIS
myResipi

 KATEGORI
Artikel

 POSTED ON
2019-10-17 04:52:52

Rasa macam baru je masak nasi, tapi dah basi. Macam mana tu? Kan dah membazir kena masak balik. Kalaulah ada cara nak masak bagi tahan lama. Mesti korang nak tahu juga kan? Meh sini Min bagitau.
1. Basuh Beras Hingga Betul-Betul Bersih
Photo Credit: tastecooking.com
Kebanyakan orang ingat kalau basuh beras berulang-ulang kali akan hilang nutrisi dalam beras tu. Namun begitu, realitinya kalau kurang dibasuh, ia akan lebih cepat rosak selepas dimasak. Jadi, apabila tengah membersihkan beras, bilas dengan air berulang-ulang kali agar semua kekotoran keluar. Bilasan terakhir pula menggunakan air yang ditapis.
2. Perah Limau Nipis
Photo Credit: mnn.com
Sebelum mula masak nasi itu, perahkan setengah biji limau nipis ke dalam pot beras yang dah diisi air. Jangan risau, rasa nasi itu takkan berubah! Sebaliknya bau nasi itu akan lebih harum dan tahan lebih lama sebab keasidan yang terhasil daripada perahan limau itu.
3. Pastikan Periuk Dicuci Bersih
Photo Credit: simplyhealthyfamily.org
Kadang kala kita tak perasan masih ada sisa kekotoran atau kerak nasi dalam periuk. Semua ini boleh memberi kesan kepada kualiti nasi selepas dimasak. Jadi perlu sentiasa prihatin terhadap kebersihan semasa memasak.
4. Masukkan Secubit Garam
Photo Credit: irishtimes.com
Selepas mencuci beras dan menyukat air, masukkan secubit garam untuk memastikan nasi yang dah masak tahan lebih lama, sedap dan juga kenyal.
5. Hilangkan Wap Nasi Setelah Masak
Photo Credit: themom100.com
Sebaik sahaja butang "cook" berubah ke "warm" dekat rice cooker tu, buka penutupnya. Boleh juga kacau nasi itu supaya wapnya terkeluar. Dengan cara ini, nasi tersebut tidak akan menjadi lembab.
Itu lah antara cara-cara nak bagi nasi korang tahan lama sikit. Lain orang mungkin lain result selepas try cara-cara ini. Yang penting cuba dulu!


Petua Masak Telur Yang Sempurna Sifatnya

 PENULIS
myResipi

 KATEGORI
Artikel

 POSTED ON
2019-11-28 04:50:50

Rata-rata memang menggemari telur dalam hidangan. Ia selalu menjadi pelengkap dalam masakan. Jelaslah telur selalunya sesuai dalam apa jua hidangan. Masalahnya kadang-kadang nak telur mata, tapi jadi telur rebus. Macam mana nak pastikan kita dapat apa kita niatkan? ikutlah petua ini.
1. Letak Sedikit Air Dalam Kuali
Photo Credit: simplyscratch.com
Wap panas akan membantu memasakkan telur dengan lebih sekata. Tak perlu usik-usik telur yang sedang digoreng. Nanti pecah sia-sia je usaha nak buat telus mata kerbau. Kalau nak betul-betul selamat, boleh juga pecahkan telur dalam mangkuk terlebih dahulu sebelum masukkan dalam kuali untuk memastikan serpihan kulit tak tercampur.
2. Gunakan Mentega
Photo Credit: rd.com
Korang boleh menghasilkan telur hancur yang sangat creamy dan puffy kalau korang gunakan mentega cair berbanding minyak masak. Pastikan guna api kecil supaya telur tidak cepat kering. Kaedah ini memastikan tekstur telur itu kekal creamy dan sedap.
3. Pukul Telur Lebih Lama
Photo Credit: thespruceeats.com
Faktor utama menyumbang kegebuan ialah kandungan udara dalam adunan. Jadi, jangan malas untuk lebih memukul telur itu. Kalau nak, boleh juga masukkan serbuk penaik untuk membuatnya lebih gebu.
4. Buat Telur "Muffin"
Photo Credit: foodnetwork.com
Untuk korang yang tak cukup masa nak prepare sarapan pagi, hidangan ini boleh dibuat pada hujung minggu dan mampu bertahan sehingga seminggu. Letak lah apa-apa yang korang suka. Daripada cendawan sampailah keju. Semuanya sedap dan sesuai.
5. Telur Separuh Masak Sempurna
Photo Credit: malaysianchinesekitchen.com
Sebelum pecahkan telur itu, rendam dulu dalam air sejuk. Ini antara petua paling penting. Sekadar keluarkan telur tak cukup. Dengan merendam dalam air sejuk, korang akan hentikan proses memasak dengan serta-merta.
Telur memang banyak cara untuk dihidang. Gunalah teknik yang betul dan harap-harap korang akan dapat produk yang setimpal dengan niat!


Petua Menggoreng Ikan Supaya Tak Hanyir & Tak Melekat Pada Kuali, Hanya Guna Satu Bahan Ini

Siapa yang setiap kali goreng ikan mesti akan berbau hanyir dan ikan jadi melekat pada kuali? Selepas ini jom cuba petua menggoreng ikan ini.
Hanya perlu letak ‘satu’ bahan ini dalam minyak sebelum menggoreng ikan, ikan dijamin tidak akan hanyir dan melekat lagi.
Kalau nak tahu lebih lanjut, jom baca petua yang dikongsikan oleh Ameera di bawah. Semoga bermanfaat!
Petua Menggoreng Ikan Supaya Tak Hanyir & Tak Melekat Pada Kuali
1. Panaskan minyak.

2. Letakkan 5 hingga 6 keping asam keping.

3. Terus masukkan ikan.

4. Ini hasilnya. Tidak melekat dan tidak berbau hanyir.

Kredit: Ameera
Baca juga: Tips Goreng Ikan Keli Supaya Tak Meletup, Tak Hancur & Lurus Elok


Petua Menghasilkan Kuih Bom Inti Kacang Yang Cantik & Tidak Meletup Semasa Digoreng

Hari ini dah fikir ke tu nak minum petang apa? Kalau belum fikir lagi boleh lah makan kuih bom. Sedap makan semasa panas dengan inti kacangnya. Siapa yang selalu masak kuih bom mesti tahu betapa susahnya nak goreng kuih ini, kerana ia akan meletup semasa digoreng.
Kulit kuih bom ini kenyal yang sedap untuk dimakan dan disalutih biji bijan. Jadi, cara nak membuatnya pun ada cara yang tersendiri. Jom cuba petua buat kuih bom supaya cantik dan tidak meletup semasa digoreng.

1. Rehatkan doh
Untuk mengelak daripada kuih bom ini meletup semasa digoreng, anda perlu merehatkan doh tersebut terlebih dahulu. Sekiranya anda mahu menggorengnya pada awal pagi, malam sebelumnya anda perlu merehatkan doh yang sudah siap diuli simpan di dalam bekas yang bertutup di dalam suhu bilik. Jangan masukkan di dalam peti ais.

2. Jangan letak inti berlebihan
Sekiranya anda meletakkan inti yang berlebihan di dalamnya, ia akan menyebabkan kuih bom tersebut pecah semasa digoreng. Inti yang keluar daripada kulit kuih bom tersebut akan membuatkan ia meletup dan anda boleh terkena percikan minyak.

3. Bahagikan doh mengikut saiz

Bahagikan doh mengikut saiz yang anda mahu, jangan besar sangat nanti semasa menggoreng ia akan mengembang. Biarkan saiznya sedang-sedang sahaja. Selepas itu,  masukkan inti dan bentuk menjadi bebola bulat yang kemas.

4. Api sederhana

Selepas siap semua, masukkan inti. Semasa hendak golek dengan biji bijan, masa ini sudah boleh panaskan minyak dengan api yang sederhana. Salutkan bebola berinti tadi dengan biji bijan. Apabila minyak sudah cukup panas boleh goreng hingga keemasan dan angkat serta toskan minyak.

Siap dan boleh dihidang. Selamat mencuba.

Sumber: Dapur Kak Chah


Petua Menyimpan Tauhu Lebih Lama, Dijamin Segar Dan Tidak Berbau

 PENULIS
myResipi

 KATEGORI
Artikel

 POSTED ON
2020-08-24 04:15:12

Kebiasaannya selepas membeli barangan basah, kita akan terus menyimpannya di dalam peti sejuk dan hanya akan mengeluarkannya apabila ingin digunakan untuk masakan. Namun, sesetengah barang basah tidak boleh disimpan lama di dalam peti sejuk dan akan menjadi busuk jika dibiarkan terlalu lama. Antaranya seperti tauhu. Kadang-kadang, para ibu tidak sempat untuk menggunakannya kerana sudah busuk terlebih dahulu. Oleh itu, ikuti perkongsian daripada Rasa tentang cara-cara menyimpan tauhu supaya ianya kekal lama dan tidak berbau.

Kredit: Sajian Sedap
TIPS MEMILIH TAUHU

Kredit:  JUZLAB
Langkah yang paling penting untuk kekalkan kesegaran tauhu adalah dengn memilih tauhu yang sesuai sebelum membeli. Kenalpasti tekstur tauhu untuk membezakan mana yang segar dan mana yang tidak. Bahagian luar tauhu yang tidak berlendir menandakan tauhu masih baru dan dalam keadaan bagus. Kemudian, hidukan bau tauhu tersebut. Elakkan mengambil tauhu yang berbau kurang menyenangkan.

TIPS MENYIMPAN TAUHU

Bersihkan tauhu di bawah air yang mengalir, kemudian toskan.

Masukkan tauhu yang telah dibasuh tadi ke dalam bekas tertutup.

Kredit: Keluarga

Kemudian, Isikan air ke dalam bekas simpanan tauhu. Pastikan semua bahagiam tauhu terendam sepenuhnya. Langkah ini supaya tauhu akan bertahan lebih lama

Kredit: Rasa Nak Masak

Pastikan anda menukar air rendaman tauhu setiap hari untuk memastikan tauhu kekal segar.

Anda tidak perlu memotong tauhu sebelum menyimpannya. Potong hanya apabila hendak digunakan sahaja.

Kredit: Rasa

Mudah saja kan tips ini? Anda sudah tidak perlu risau kerana tauhu tidak akan cepat busuk selepas mengikuti tips ini. Selamat mencuba dan semoga bermanfaat untuk semua!


Petua Orang Dulu, Ini Cara Goreng Telur Supaya Tidak Meletup & ‘Bebas’ Percikan Minyak

Biasanya kalau goreng telur rebus, tidak sah la kalau tidak meletup”

Mungkin ramai tidak tahu cara goreng telur supaya tidak meletup terkena percikan minyak. Kebiasannya kita akan goreng telur terlebih dahulu sebelum memasak sambal kerana tekstur dan rasanya akan jauh lebih sedap. Betul tak?
Jadi jangan risau! Lepas je guna tips goreng telur ini, korang pasti tak akan terkena percikan minyak dah. Selamat mencuba!

1. Sediakan garfu
Selepas selesai merebu telur, pastinya kita hendak menggorengnya pula. Sediakan garfu untuk cucu telur rebus tersebut sebelum digoreng.
2. Cucuk telur rebus menggunakan garfu
Cucuk telur keliling telur rebus tersebut menggunakan garfu, jangan cucuk terlalu dalam risau telur hancur. Cucu dari kiri, kanan, atas dan bawah. Setelah cucuk, baru boleh goreng seperti biasa dan telur tidak akan lagi meletup semasa digoreng.
Sumber: Fahanis Ibrahim
[/fusion_text][/fusion_builder_column][/fusion_builder_row][/fusion_builder_container]


Petua Paling Mudah Nak Lembutkan Daging, Hanya Perlu Letak ‘Satu Bahan’ Ini

Daging sememangnya menjadi kegemaran ramai tapi boleh jadi spoil mood kalau dagingnya liat, susah bila nak kunyah. Sudah menggunakan bermacam petua namun masih tidak berkesan untuk lembutkan daging.
Seorang pengguna laman sosial Facebook, Mahamidah Hamdan atau lebih mesra dipanggil Cikgu Ida telah berkongsikan petua untuk melembutkan daging dengan mudah hanya menggunakan satu bahan sahaja.
Jom lihat perkongsian lengkap oleh Cikgu Ida di bawah. Selepas ini tak perlu pening kepala lagi nak fikir cara mengempukkan daging. Semoga bermanfaat!
Petua Mudah Lembutkan Daging
Cara cikgu ida nak lembutkan daging. Selalu orang rebus kan? Tapi cikgu tak rebus.
Caranya:
1. Letak 2 sudu je minyak. Panaskan minyak.
2. Masukkan daging.
3. Air akan keluar dengan sendiri dari daging itu.

4. Cikgu gunakan api yang kuat.
5. Kacau sekali sekala je daging tu, masak sampai air kering.
6. Bila sudah hampir kering, baru kacau banyak kali.

Bila air dah kering, maka lembutlah daging tu. Daging empuk dan lembut, mudah dan simple je.

Lepas tu baru angkat untuk masak daging sambal kejap lagi. Selamat mencuba petua yang mudah dari cikgu ida.
Kredit: Mahamidah Hamzan


Petua Buat Perapan BBQ Yang Sedap, Jangan Perap Dengan Gula & Madu. Nanti Hangus & Rasa Hangit!

Setiap kali buat perapan BBQ tak kira lauk ayam mahupun kambing, pasti akan jadi hangus dan rasa hangit. Silapnya mungkin pada perapan tersebut yang mungkin guna gula ataupun madu.
Rupanya, letak gula dan madu merupakan kesilapan yang besar! Mungkin ada yang kata, kalau tak letak bahan tersebut perapan BBQ tidak sedap.
Seorang pengguna laman sosial Twitter, Faeez Harith ada berkongsikan resipi bbq yang sedap tanpa perlu letak gula. Jom baca perkongsiannya di bawah.
RESIPI PERAPAN BBQ YANG SEDAP TANPA PERLU GULA
“Kelmarin ada kawan² nak buat BBQ, aku perapkan barang-barangnya. Nak bagitau petua sikit, kalau nak bakar membakar ni jangan perap dengan gula, termasuklah madu. Nanti hangus, rasa hangit tak sedap. Aku ada resepi yang sedap tanpa perlu gula tapi kalau ramai tanya baru aku kongsi.”
Bahan untuk ayam:

Serbuk bawang
Serbuk bawang putih
Lada hitam
Daun thyme
Garam
Jus lemon
Hirisan lemon
Minyak masak

Cara-cara buat perapan ayam:

Gaul semua, perap semalaman. Bakar tanpa perlu tambah minyak lagi dah.
Sukatan tu agak-agak saja, jangan berlebih sangat. Ayamnya nanti berjus, tak kering.

Bahan untuk kambing:

Serbuk halia
Serbuk bawang putih
Serbuk bawang
Serbuk ketumbar
Serbuk jintan putih
Lada hitam
Paprika
Garam
Sumac
Minyak masak

Cara-cara buat perapan kambing:

Gaul dan perap semalaman. Sukatan pun kena agak-agak ikut berat daging.
Sumac jangan lebih nanti masam.

Sumber: Mohammad Faeez Harith (Twitter)


Petua Pilih Daun Limau Purut Yang Betul, Elak Masakan Jadi Pahit

Kadang-kadang bila kita memasak menggunakan daun limau purut, masakan akan terasa pahit. Rupanya daun yang diambil tidak sesuai untuk digunakan dalam masakan.
Pemilihan daun yang betul sangat penting supaya masakan tidak pahit. Anda perlu perhatikan bentuk daun sebelum digunakan dalam masakan.
Kalau nak tahu petuanya, jom baca perkongsian oleh Nas Nai di bawah. Semoga bermanfaat!
Tips Memilih Daun Limau Purut Untuk Masakan

Ada yang kata masak tomyam ke paprik ke apa ke rasa pahit kan? Daun limau purut memainkan peranan penting. Cari yang berbentuk 8, baru lah tak pahit. Yang lebar macam sebelah dia tu, memang agak pahit kalau dibuat masak.

Berapa kali masak guna jenis lebar jadi macam tu walaupun dah buang urat tengah. ada kot silap saya kat mana-mana. tapi petua pilih daun bentuk 8 memang saya gunakan sendiri, memang campak je tak payah buang urat.
Semoga bermanfaat!
Baca juga: Cara Mudah Buang Biji Cili Kering, Tak Perlu Potong Satu-Satu. Tangan Pun Tak Pijar


Kruk Kruk! Ini 7 Petua Pisang Goreng ‘Super’ Rangup Walaupun Dah Sejuk

Sedapnya dapat makan pisang goreng sewaktu masih panas kerana rangup. Kalau dah sejuk, pisang akan lembik dan menjadi kurang sedap.
Rupanya ada beberapa petua yang boleh dipraktikkan sebelum mula menggoreng. Petua ini dijamin akan membuatkan hasil gorengan kekal rangup walaupun dah sejuk.
Jom baca 7 petua yang dikongsikan oleh Jauharatuddini Taib di bawah. Pastikan anda letak salah satu dari 7 bahan ini untuk dapatkan pisang goreng yang rangup!
Baca juga: Rahsia Telur Dadar Rangup Macam Dekat Kedai Thai, Guna 3 Bahan Je!
PETUA PISANG GORENG RANGUP WALAUPUN DAH SEJUK
1. Kapur masakan

Anda boleh menambahkan 1 sudu besar air kapur masakan dalam bancuhan tepung.
Gunakan nisbah 2:1 untuk tepung beras:tepung gandum. Tambahkan 1 sudu teh gula dan 1 sudu teh serbuk kunyit. Kemudian, tambahkan air secukupnya dan pastikan ia tidak terlalu cair.
2. Tepung gandum

Petua goreng pisang ini adalah antara yang paling mudah. Caranya adalah dengan mencampurkan tepung gandum dengan sedikit air, serbuk kunyit dan garam. Kemudian tambahkan minyak masak yang panas dan gaulkan semula.
3. Tepung pulut

Biasanya orang buat bancuhan guna tepung beras kan? Apa kata cuba pula bancuhan guna tepung pulut. Nisbah tepung beras dan tepung pulut adalah 3:2.
Selain itu, bahan yang diperlukan adalah 1 biji telur, sedikit garam dan 1 sudu teh serbuk kunyit.
Campurkan saja semua bahan ini dan masukkan air secukupnya. Kacau sehingga sebati dan boleh mula menggoreng.
4. Kelapa parut

Cara yang seterusnya adalah menggunakan kelapa parut. Selain menyedapkan rasa, ianya juga boleh membantu meranggupkan gorengan anda.
Cuma tambahkan sedikit kelapa parut ke dalam bancuhan tepung, kunyit, air kapur, kelapa parut, telur dan garam.
5. Soda bikarbonat atau baking soda

Soda bikarbonat atau baking soda boleh juga digunakan untuk meranggupkan pisang goreng.
Campurkan tepung gandum yang digunakan bersama sedikit soda bikarbonat sebelum membancuhkannya dengan air, garam dan serbuk kunyit.
6. Marjerin/butter

Anda juga boleh mengolah resepi dengan menambahkan 2 sudu marjerin atau ‘ butter’ ke dalam bancuhan tepung gandum, serbuk kunyit serta sedikit garam dan gula.
7. Tambah tepung gandum ke dalam tepung ‘instant’

Tepung goreng ‘instant’ banyak dijual di pasar raya. Biasanya hanya perlu menambah air untuk menggunakannya.
Walaupun rasanya sedap, tapi tak semestinya akan menjadi garing dan ranggup apabila dimakan. Jika tidak bernasib baik, ia akan melekat dan lembik apabila siap dimasak.
Untuk mengelakkannya berlaku, anda boleh tambahkan bancuhan tepung gandum ke dalam tepung ‘instant’ tersebut dengan nisbah 1:1. Ia akan menghasilkan bancuhan yang lebih likat dan ranggup!

Kesimpulannya, aneka resipi pisang goreng yang anda boleh dapati di laman sosial. Namun begitu, pastikan anda menggunakan resipi yang mempunyai salah satu daripada 7 bahan ini.
Hal tersebut kerana, ia adalah bahan penting untuk menjadikan tepung bancuhan anda rangup dan garing walaupun ianya sudah sejuk.
Semoga bermanfaat!
Kredit: Jauharatuddini Taib
Baca juga: Tips Popia Tidak Berminyak & Kekal Rangup Selepas Digoreng, Ini Rahsianya!


Petua Rebus Kacang Kuda Ala-Ala Di Pasar Malam, Memang Empuk Weh!

Dapat kunyah kacang kuda ini semasa tengok tv memang ralit lah”

Waktu dulu kalau pergi ke pasar malam mesti ramai yang cari kacang kuda. Kacang kuda ini antara kudapan yang digemari pada zaman dahulu hinggalah sekarang. Tetapi zaman sekarang agak susah nak dapatkannya. Jadi, kalau teringin nak makan kacang kuda, korang boleh sediakan sendiri di rumah.
Cara nak bagi kacang kuda ini empuk senang sahaja rupanya cuma korang perlu mengikut cara yang betul. Jom cuba petua merebus kacang kuda ini.
1. Rendam semalaman
Sebelum korang nak rebus kacang kuda, pastikan korang rebuskan semalaman supaya kacang kuda tersebut menjadi lebih lembut. Selepas korang dah rendam, saiz kacang kuda tersebut akan menjadi lebih besar daripada saiz asalnya dan ini akan mempercepatkan proses merebus supaya ia menjadi lebih empuk.

2. Masukkan serbuk kunyit
Boleh masukkan serbuk kunyit sedikit  ke dalam air rebusan ini supaya ia lebih beraroma dan yang paling penting lebih tertarik menarik daripada nampak pucat warna kacang kuda tersebut.
3. Masukkan garam
Sebelum memasukkan garam, korang kena rebus kacang kuda tersebut empuk terlebih dahulu. Sekiranya air rebusan semakin berkurang baru korang boleh masukkan garam. Kalau masuk garam awal-awal bersama air rebusan masih penuh dan kacang masih keras, memang bersudu-sudu la garam korang masuk.
4. Simpan di dalam bekas yang kering
Korang juga boleh masukkan gula sebagia penambah perisa. Selepas kacang kuda sudah masak, toskan sehingga airnya betul-betul kering dan boleh dimakan begitu sahaja. Cara penyimpanannya adalah dengan menyimpan di dalam bekas yang kering, pastikan tiada air yang bertakung. Kukus sahaja sekiranya mahu makan keesokan harinya.

Sumber: Nana Ismail


Petua Rebus Nasi Impit Jimat Gas, Hasil Sama Macam Rebus 3 Jam. Tak Guna ‘Pressure Cooker’ Pun!

Ibu-ibu nak tahu tak petua rebus nasi impit jimat gas dan juga elektrik? Walaupun tiada pressure cooker di rumah, namun anda tetap boleh rebus nasi impit dengan mudah dan cepat.
Ramai yang memilih menggunakan pressure cooker kerana maklumlah, biasanya jika rebus nasi impit menggunakan dapur gas agak memakan masa yang lama.
Rupanya ada tips dan teknik nak rebus nasi impit supaya jimat gas yang telah dikongsikan oleh Puan Yuhafiqah Mohd Yunus. Semoga perkongsian di bawah berguna untuk anda semua.
Baca juga: Ikut Saja Langkah Demi Langkah Resipi Rendang Ini, ‘Confirm’ Jadi!
PETUA REBUS NASI IMPIT JIMAT GAS & ELEKTRIK
1. Rebus air sampai mendidih, kemudian masukkan nasi impit.
2. Masak selama 10 minit, kemudian tutup api.
3. Biarkan nasi impit dalam periuk dan tutup dengan penutup. Biarkan terendam selama 30 minit.

4. Selepas 30 minit, buka semula api selama 5 ke 10 minit mengikut keadaan nasi impit itu.

Petua ini tidak sesuai untuk orang yang guna pressure cooker ya. Saya buat macam ni sebab tak ada pressure cooker. Jika masak dalam kuantiti yang banyak, pastikan guna periuk besar serta kuantiti air yang cukup dan betul-betul mendidih.
Sumber: Yuhafiqah Mohd Yunus
Baca juga: Jom Buat Nasi Impit Cara Orang Lama, Kena Tekan Nasi Lembik Panas-Panas!


Hanya Guna 2 Bahan, Petua Rebus Telur Supaya Jadi Berkilat, Kenyal & Mudah Kupas

Petua rebus telur ini sesuai untuk mereka yang masih gagal setiap kali merebus telur. Jika salah teknik, telur akan jadi mudah pecah.
Tak perlu pening kepala, ikut saja petua di bawah. Hasilnya telur akan jadi berkilat, kenyal, tak mudah pecah dan sangat mudah untuk dikupas.
Buat peniaga nasi lemak sangat sesuai amalkan petua ini, barulah hasil telur rebus menjadi cantik elok untuk dijual kepada pelanggan. Semoga bermanfaat!
Baca juga: Resipi Cucur Udang Gebu Gebas, Ada Petua Supaya Tak Serap Banyak Minyak
Petua Rebus Telur Supaya Berkilat, Kenyal & Mudah Kupas
Bahan-bahan:

2 sudu kecil garam halus
2 sudu kecil cuka masakan

Cara-cara:
1. Masukkan garam dan cuka masakan ke dalam periuk bersama air. Pastikan paras air tenggelamkan telur.
2. Tak perlu tunggu air mendidih, terus masukkan telur dalam air dan rebus sehingga mendidih (guna api sederhana) lebih kurang 10 minit sahaja.
3. Bila dah cukup masa, terus buang air.
4. Teknik nak mudah kupas kulit, guna belakang sudu dan ketuk-ketuk manja saja. Kulit dah retak senang nak kupas.

Semoga bermanfaat!

Kredit: Basiroh Kz
Baca juga: Suka Masak Lemak Telur? Ikut Petua Ini Supaya Telur Elok Tak Pecah
Baca juga: Resipi Sotong Goreng Kunyit Ringkas Tapi Sedap, Ini Petua Elak Jadi Kecut


Petua Rebus Telur Supaya Mudah Untuk Dikupas & Cantik Tanpa Cacat Cela

Jom cuba petua rebus telur ini supaya telur mudah untuk dikupas. Permukaan telur juga cantik sempurna tanpa cacat cela.
Kalau telur rebus cantik macam ni baru puas hati kan? Telur juga cantik terhidang di atas meja. Keluarga pasti puji hasil telur rebus anda.
Jom sama-sama ihat tips di bawah untuk anda yang masih belum berjaya dapatkan telur rebus yang cantik dan tidak retak ketika direbus.
Baca juga: 3 Tips Pilih Ketam Isi Penuh & Banyak Telur, Baru Puas Hati Makan
Petua Rebus Telur Supaya Mudah Untuk Dikupas & Cantik
Cara-cara:
1. Basuh telur dengan bersih dan masukkan ke dalam periuk. Tambahkan juga air. Tak perlu tunggu air mendidih, terus masukkan telur.
2. Masukkan 1 sudu garam dan 1 sudu minyak masak.

3. Rebus lebih kurang dalam 10 hingga 15 minit sehingga air menggelegak.

4. Kemudian rendam dalam air biasa sekejap untuk hilangkan panas dan boleh terus dikupas.

Info tambahan: Jika telur retak sewaktu proses merebus, ia masih selamat untuk dimakan. Tetapi elak memakannya jika ia retak sebelum direbus, buang terus telur berkenaan kerana ia biasanya sudah dijangkiti dengan bakteria. Jika direbus sekalipun, ia boleh membahayakan kesihatan.
Kredit: Waheeda Basiron
Baca juga: Banyak Risiko Makan Telur Rosak, Kenali 7 Tanda Ini Yang Wajib ‘Alert’


Petua Simpan Daun Pisang Supaya Tahan Lama, 2 Bulan Pun Tetap Hijau & Segar

Buat mereka yang menetap di bandar pasti susah untuk mendapatkan daun pisang. Mereka perlu ke pasar basah setiap kali mahu menggunakannya. Tetapi, daun pisang hanya terjual dalam gulungan yang banyak, nak guna sikit je. Kalau tidak tahu petua simpan daun pisang dengan betul, daun pisang pasti akan cepat layu.
Rupanya ada petua mudah untuk menyimpan daun pisang supaya tahan lebih lama sehingga 2 bulan. Selepas ini tak perlu lagi beli daun pisang berulang kali, bila nak guna sudah ada stok di dapur. Senang kan? Jom baca petua yang telah dikongsikan oleh saudari Intan Cahaya Rieqal di bawah. Semoga bermanfaat ya!
Baca juga: Cara Simpan Daun Kesum Guna Bekas Plastik, Lebih 2 Minggu Pun Masih Segar Bugar!
Cara Simpan Daun Pisang Supaya Tahan Lama Sehingga 2 Bulan
Dapat daun pisang ni banyak dari kampung. Petua atau cara nak simpan daun pisang ni supaya tahan lama.
Ikat getah daun pisang setiap 4,5 helai. Rendam dlm air selama 30 minit.

Kemudian toskan atau sejat air sekejap. Masukkan dalam beg plastik dan simpan dalam peti sejuk. Boleh tahan sampai 2 bulan daun ni. Kekal hijau dan segar.

Kredit: Intan Cahaya Rieqal
Baca juga: Resipi Tepung Bungkus Lemak & Lembut, Kuih Tradisi Kegemaran Ramai Sepanjang Zaman


Petua Simpan Dedaun Sayuran Supaya Tahan Lama & Tak Kering, Tak Perlu Rendam Air Pun

Biasanya dedaun sayuran memang tak tahan lama. Selepas 2 atau 3 hari simpan dalam peti sejuk, mereka akan mula layu dan akhirnya, terbuang begitu sahaja.
Jadi macam mana nak pastikan dedaun dan sayuran yang dibeli dapat tahan lama? Seorang pengguna Facebook, Yatie Eimra ada berkongsikan caranya iaitu dengan menyimpan ke dalam freezer tanpa rendam dalam air.
Petua Simpan Dedaun Sayuran Supaya Tahan Lama
Kebetulan kali ni saya nak restock halia & daun kucai, alang-alang tu saya nak kongsi la sekali cara saya simpan herba/jenis dedaun ni macam kucai, daun kesum, daun kari, daun bawang, daun sup dan lain-lain.Sebenarnya saya ikut cara mak saya – simpan lengkuas (yang dah dibersihkan & dipotong) dalam freezer supaya tak kering & tahan lama. Kemudian saya mula simpan daun-daun seperti daun kucai, daun bawang, daun sup, daun kari, daun kesum, cili, halia, serai dan lain-lain pula.
Yang bagusnya simpan bahagian freezer ni, herba/dedaun tahan lebih lama & tak perlu nak tukar air bagai (bagi yang rendam dalam air). Fridge saya kecil je tak muat semua nak disimpan dalam botol atau letak air.. Dekat 4 tahun juga la saya amalkan simpan dedaun macam ni. Kalau nak simpan dalam freezer ni, ada beberapa perkara yang korang kena tahu.

Walau simpan apa-apa pun kat bahagian freezer, bila keluarkan nanti & defrost, semuanya akan jadi lembik. Contohnya cili merah, lepas keluarkan memang akan lembik sebab segala cecair dalam tu dah dibekukan. So, KELUARKAN SEBELUM NAK GUNA/masak jer. Biasanya saya simpan cili sikit kat bahagian chiller juga untuk tujuan hiasan, etc.
Kena guna tisu jenis tahan bila basah (disposable cloth) atau boleh guna kain perca je. Tujuannya nak serap wap² air yang terbentuk bila simpan lama dalam freezer. Kalau guna tisu dapur biasa mudah koyak & melekat² nanti. Disposable cloth yang saya guna ni, memang mahal sikit, tapi boleh dibasuh semula & keringkan. Lepas tu boleh guna balik.
Gunakan bekas kedap udara atau plastik ziplock terutamanya untuk simpan serai & dedaun supaya tak makin kering. Fridge saya kecik, kena guna plastik ziplock untuk jimat ruang. Saya nak jimatkan plastik ziplock, jadinya saya gunakan plastik ziplock yang besar & asingkan dedaun ikut jenis dalam plastik pembungkus makanan biasa tu jer. Tapi cili tak simpan dalam plastik ziplock pun takpe sebab tetap akan lembik jugak.

Tip: Sila basuh & tos dulu ye sebelum frozenkan. Lagi bagus kalau biarkan keringkan sikit supaya tak melekat² nanti. Lepas keluarkan tak perlu basuh & boleh terus guna jer.
P/s: Untuk sayur-sayuran boleh juga guna plastik ziplock & tisu ni tapi simpan kat bahagian chiller je. Asingkan ikut portion sekali masak. Untuk simpan carrot, potong bahagian atas (supaya tak tumbuh tunas) & potong kecil. Tukar tisu/kain bila dah basah ye. Dalam gambar ni ada balance 2 ketul carrot. Masih elok lagi walaupun beli 21/3 haritu lagi.

1. Halia ni saya potong banyak saiz sebab ada masakan yang perlukan halia dihiris panjang contohnya ayam masak halia.

2. Boleh juga basuh bersih halia & keringkan. Kemudian terus potong kecik & frozen kan. Halia yang baru dikeluarkan dari freezer lagi mudah nak kikis kulitnya.

3. Untuk halia, lengkuas & kunyit hidup saya letak dalam 1 plastik.

4. Kucai perlu dilipat macam ini supaya mudah nak ambil satu-satu.

4. 1 pokok daun pandan ni saya simpan dalam freezer. Lipat satu-satu supaya mudah nak ambil.

5. Masuk dalam plastik pembungkus makanan untuk asingkan jenisnya.

6. Saya nak jimatkan plastik ziplock, jadinya saya gunakan 1 jer saiz besar.

7. Cili merah.

8. Serai 3 bulan pun masih elok.

9. Cara ni juga boleh simpan sayur-sayuran, cumanya simpan bahagian chiller.

10. Ada 2 ketul lebihan carrot. Masih rangup/tak berkulat bila simpan cara ni. Tapi perlu tukar tisu bila dah basah.

Kredit: Yatie Eimra


Petua Simpan Kelapa Parut Supaya Tahan Berbulan-Bulan

PENULISMyResipi
KATEGORIArtikel
POSTED ON2020-11-25
Kepada yang suka buat kuih berasaskan kelapa parut atau suka memasak menggunakan kelapa parut mesti kena simpan banyak stok kelapa parut betul tak? Ada yang guna kelapa parut untuk nak buat inti la, nak campur dalam adunan kuih dan nak perah jadi santan. Jadi kadangkala kalau simpan lama-lama, kelapa parut boleh rosak. Jadi apa kata kita cuba petua kelapa parut tahan lama yang dikongsikan oleh Niza Hamid di Facebook.

Kredit: Niza HamidBAHAN-BAHAN

Kelapa parut
Sedikit garam

CARA-CARA

Letakkan kelapa parut dalam loyang.

Taburkan dan gaulkan garam pada parutan kelapa hingga rata. Fungsi garam adalah sebagai anti pereputan dan buat tahan lama.

Masukkan loyang ke dalam kukusan yang telah dipanaskan. Kukus selama 15 minit.

Biarkan sehingga sejuk dan masukkan ke dalam plastik. Anggaran sekali masak. Simpan dalam peti sejuk bahagian sejuk beku.

Bila nak guna, keluarkan berapa banyak nak guna dan kukus semula.
TIPS TAMBAHAN
Kalau nak buat santan pekat, kisar kelapa parut dengan sedikit air sebelum ditapis. Boleh ulang kisar hingga 3 kali.

Kredit: Niza Hamid


Petua Simpan Lengkuas Supaya Tahan Lama, Berbulan Pun Tak Rosak

Ini petua simpan lengkuas yang ramai tak tahu. Jika disimpan menggunakan cara ini, lengkuas akan menjadi tahan lama sehingga berbulan lamanya.
Untuk pengetahuan anda, lengkuas merupakan salah satu bahan dapur yang sering digunakan dalam masakan.
Selalunya kita guna sedikit saja, bakinya akan simpan dalam peti ais. Tapi jika salah cara menyimpanannya, lengkuas akan jadi lembik, hitam dan busuk.
Jom baca petua yang dikongsi oleh Faizah Husain di bawah. Semoga bermanfaat!
Baca juga: Bukan Sekadar Mitos, Ini 21 Petua Dapur Orang Dulu-Dulu Yang Dijamin Berkesan!
PETUA SIMPAN LENGKUAS SUPAYA TAHAN LAMA
Cara-caranya:
1. Basuh kesan-kesan tanah dulu, buang kulit, hiris sampai habis dan basuh sekali lagi.
2. Susun hirisan lengkuas dalam bekas leper. Jangan bertindih atau sentuh satu sama lain. Simpan dalam peti beku hingga lengkuas keras macam air batu.
3. Keluarkan dari peti beku terus je masukkan dalam bekas atau plastik ziplock.
Masukkan cepat-cepat sebelum lengkuas berair. Tujuan bekukan supaya bila kita nak ambil untuk masak lengkuas tak melekat satu sama lain. Tak perlu nak defrost semua padahal nak guna 3/4 keping.
4. Simpan semula dalam peti beku. Tahan selamanya jika anda tak gunakan untuk memasak. Tahan lama dan lebih mudah cara ni berbanding rendam dalam air dan kena tukar air selalu.
Video 1
Proses membekukan lengkuas dan proses nak simpan dalam bekas.

Video 2
Lengkuas yang dah lama simpan dalam peti sejuk beku. Nak guna ambil je. Tak perlu defrost semua sebab dia tak melekat.

Kredit petua: Faizah Husain
Baca juga: 6 Petua Goreng Ayam Agar Masak Sempurna & Tak Berdarah


Petua Simpan Petai Supaya Kekal Segar, Rangup & Tahan Lama!

PENULISnajahnurul
KATEGORITips dan Petua
POSTED ON2021-01-27
Petai merupakan salah satu ulam-ulaman yang paling popular dalam kalangan rakyat Malaysia. Kebanyakan orang suka jadikan petai sebagai ulam, jeruk dan ada juga membuat sambal petai. Jadi kalau korang dah beli petai, sebenarnya ada cara dia tau untuk menyimpan supaya tahan lama dan kekal segar supaya petai tidak mudah kecut. Jom cuba tips yang dikongsikan oleh Khairuzetti di Facebook.

Kredit : KhairuzettiBAHAN- BAHAN

Petai
Zipper Bag

Kredit : Khairuzetti
CARA – CARA

Kupas kulit petai dan keluarkan semua biji petai.
Biarkan kulit petai yang bahagian gelap. Jangan dibuang.
Masukkan isi petai ke dalam zipper bag dan letakkan di dalam peti ais bahagian sejuk beku.

Tips
Apabila nak guna isi petai, keluarkan sedikit sahaja dan masukkan ke dalam peti ais bahagian sejuk beku semula. Tahan sehingga 4 bulan.


Petua Simpan Roti Agar Tahan Lama

 PENULIS
myResipi

 KATEGORI
Artikel

 POSTED ON
2019-11-07 04:13:39

Roti merupakan satu jenis makanan asas kita. Malangnya ia tidak tahan lama kalau ingin disimpan. Kalau kita beli roti yang dah siap dipotong, mungkin dia tahan dalam dua hari. So macam mana nak simpan roti so dia bukan sahaja tahan lama, tapi juga segar?
1. Jaga Suhu
Photo Credit: thoughtco.com
Jangan biarkan korang roti tu ditinggalkan di kawasan suhu bilik (20°) lebih dari dua hari. Kalau korang duduk di tempat yang mempunyai kelembapan yang tinggi, bekukan roti itu untuk mengelakkan kulat bertumbuh.
2. Balut Roti
Photo Credit: food52.com
Plastik atau aluminium dapat memerangkap roti korang dengan kelembapannya. Elakkan guna beg kertas kerana udara berlebihan dalam beg itu dapat mengeringkan roti.
3. Letak Dalam Freezer
Photo Credit: food-hacks.wonderhowto.com
Bukan peti ais okay tapi freezer. Ini cara paling selamat lepas korang dah tak sentuh roti itu. Dalam freezer, roti akan menjadi keras macam batu di mana ia selamat untuk disimpan untuk masa yang lama. Waktu nak makan, cuma panaskan je dalam oven atau toaster.
4. Bread Box
Photo Credit: piperclassics.com
Untuk solution masa panjang, belilah bread box. Kotak khas untuk menyimpan roti. Bread box yang sangat berkesan dibuat dari logam tapi versi kayu juga berbaloi kalau nak yang murah sikit.
5. Cara Panaskan
Photo Credit: williams-sonoma.ca
Kalau roti yang dah beku tak nampak fresh, panaskan dalam microwave selama 10 saar berlapitkan tuala kertas lembap sebelu masukkan dalam oven atau toaster. Kaedah ini akan melembutkan bahagian dalam roti.
Semoga cara-cara ini memberi manfaat kepada korang. Yang penting, kita tak suka pembaziran!


Petua Simpan Sayur-Sayuran Supaya Tak Mudah Rosak & Tahan Lama

PENULISnajahnurul
KATEGORIArtikel
POSTED ON2021-01-28
Sebenarnya setiap jenis sayur mempunyai cara yang tersendiri untuk menyimpan supaya tahan lebih lama. Apabila kita dah beli sayur-sayuran di pasar mesti anda mengalami masalah untuk menyimpan sayur kerana ia cepat layu dan tidak segar. Tips yang dikongsikan oleh Khairiyah Hamzah di Facebook telah membuktikan sayur-sayuran yang dibelinya tahan hampir 2 bulan dan masih segar. Jom cuba tips ni supaya sayur di dalam peti ais kita boleh tahan lama berbulan-bulan.

Kredit : Khairiyah HamzahBAHAN-BAHAN

Sayur-sayuran
Tupperware untuk menyimpan sayur
Tisu dapur
Sedikit air
Plastik wrap

CARA-CARA

Lapikkan tisu pada setiap bekas tupperware.
Letakkan air di dalam bekas yang berisi taugeh.
Balutkan dengan tisu yang basah untuk sayur-sayuran yang berakar seperti daun sup dan daun ketumbar.
Sayur seperti kobis, brokoli dan bunga kobis perlu di balut dengan plastik wrap.
Untuk cili besar dan cili kampung buangkan tangkai terlebih dahulu baru letakkan di dalam bekas yang mempunyai tisu yang basah.
Tutup bekas tersebut dan masukkan di dalam peti ais.

TIPS
Jangan sesekali biarkan penutup bekas sayur terbuka dan pastikan peti ais sentiasa dalam keadaan yang sejuk.


Petua Simpan Taugeh Supaya Tahan Lama, Dah Berminggu Pun Kekal Segar & Tak Hitam

Rupanya ada petua simpan taugeh supaya kekal segar, tak hitam walaupun sudah berminggu dalam peti ais. Buat macam ni boleh beli banyak buat stok dalam peti ais, senang bila nak masak.
Wajib ikut petua ni barulah taugeh tak terbuang begitu sahaja sebab warnanya sudah bertukar hitam, nak guna untuk masak pun tak berselera.
Nak tahu apa petuanya? Jom baca perkongsian oleh Aine Soaudi di bawah.

Petua Simpan Taugeh Supaya Tahan Lama
Perasan kan taugeh ni memang cepat hitam/lebam bila simpan. Ada petua letak air bagi tahan lama, dah buat tak jadi pun tetap lebam selepas beberapa hari.
Petua paling mudah nak simpan taugeh tetap fresh tak hitam masukkan asam keping dalam taugeh yang direndam dalam air.
InsyaAllah hasilnya taugeh tetap cerah jelita tak kusam/lembam walaupun berminggu macam pakai sunscreen maintain je jelita. Selamat mencuba!

Kredit: Aine Soaudi
Baca juga: Petua Simpan Tauhu Supaya Tahan Lama & Tidak Cepat Masam


Petua Simpan Tauhu Supaya Tahan Lama & Tidak Cepat Masam

Mesti ramai yang suka makan tauhu kan? Stok tauhu wajib ada dalam peti sejuk, senang bila nak masak mee goreng atau juadah lain. Tapi kalau tak tahu petua simpan tauhu yang betul, ia tidak akan tahan lama.
Biasalah kadang-kadang bila terlupa nak guna, tauhu akan cepat berbau masam dan akhirnya terbuang begitu sahaja. Oleh itu, jom sama-sama baca petuanya di bawah yang merupakan hasil perkongsian oleh Fiza Mh.
Petua Simpan Tauhu Tahan Lama & Tidak Cepat Masam
Petua supaya tauhu yang kita beli tidak masam dan tahan lebih lama di dalam peti sejuk:

Rebus tauhu terlebih dahulu selama 10 minit sehingga mendidih.
Kemudian toskan dan biarkan ia sejuk.
Setelah itu, simpan di dalam peti sejuk anda seperti biasa. Boleh tahan sehingga seminggu.
Semoga bermanfaat!

Kredit: Fiza Mh


Petua Supaya Nasi Lambat Basi, Hanya Letak Satu ‘Bahan’ Ini Semasa Ditanak

Siapa yang selalu mengalami masalah nasi cepat basi wajib baca perkongsian ini sehingga habis. Hanya dengan meletakkan bawang putih semasa memasak nasi, dijamin nasi akan menjadi lambat basi.
Bukan itu sahaja, banyak kelebihan bawang putih yang ramai tak tahu iaitu dapat membuang angin dalam badan dan banyak lagi manfaat lain buat untuk tubuh badan manusia.
Petua ini telah dikongsikan oleh Imy R Saidin di laman sosial Facebook. Menurutnya lagi, sudah hampir 3 tahun beliau mengamalkan cara ini, anak-anak juga jarang sakit dan demam. Jom lihat perkongsian lengkap olehnya di bawah.
Baca juga: Lelaki Ini Kongsi Tips Simpan Makanan, Sure Tak Senang Basi Punyalah
Petua Supaya Nasi Lambat Basi Guna Bawang Putih
Petua Sihat dari Dapur
Letak bawang putih 3-5 ulas masa masak nasi. Dah 3 tahun + saya amalkan, anak-anak jarang sakit.. Alhamdulillah. Dulu tiap bulan demam.
Selain sihat, nasi juga lambat basi. Juga bagus untuk buang angin, insyaa Allah.

Nota : Ramai yang komen, nasi bau bawang tak? Maaf ya, tak sempat jawab satu2. Pada saya baunya tak sampai jejaskan rasa nasi. Bagi yang nak hilangkan bau bawang, boleh letak daun pandan untuk lebih wangi.
Kredit: Imy R Saidin
Baca juga: Makanan Dalam Peti Sejuk Pun Boleh Basi? ‘Check’ Balik 5 Kesilapan Ini Masa Simpan


Petua Turunkan Koslestrol & Berat Badan, Amal Minum Air Barli Lemon Ini

Banyak petua yang boleh diamalkan untuk mengurangkan masalah kolestrol yang tinggi. Salah satunya adalah dengan mengamalkan minum air barli lemon.
Apa yang menarik, ia bukan saja untuk menurunkan kolestrol tapi juga boleh menurunkan berat badan. Badan akan rasa lebih ringan, best kan.
Jom lihat cara-cara membuat minuman tersebut bawah ini. Untuk menampakkan hasil, amalkan satu gelas setiap hari.
PETUA AIR BARLI LEMON TURUNKAN KOLESTROL
Bahan-bahan:

Barli biji
Madu
Lemon

Cara-cara:

Basuh barli dan rendam seketika.
Masak barli sehingga lembut.
Masukkan dalam cawan.
Perahkan sedikit lemon dan madu.

Banyak kelebihan minum air barli lemon ini iaitu mampu menurunkan kolestrol, menurunkan berat badan, mencegah jangkitan saluran kencing, mencegah batu karang, anti bakteria (bagus diambil ketika demam, batuk dan selsema) dan mengawal gula dalam darah.
Nota: Untuk anda yang Gluten Intolerance, mungkin ini tidak sesuai untuk anda.
Kredit: Siti Hailia
Baca juga: Sukar ‘Membuang’? Ini Petua Atasi Sembelit Secara Semula Jadi Tanpa Guna Ubat


Petua Turunkan Paras Gula Dalam Darah, Kisar 3 Bahan Ini & Minum

Diabetes merupakan penyakit yang amat digeruni semua orang. Setiap pesakit kencing manis wajib tahu petua turunkan paras gula dalam darah supaya tidak berlaku sebarang komplikasi yang serius.
Kandungan gula dalam darah yang tinggi juga boleh merosakkan lapisan saluran darah. Jika keadaan itu terus berterusan, ia boleh menyebabkan beberapa penyakit degeneratif yang biasanya seiring dengan proses penuaan.

Pesakit kencing manis bukan sahaja perlu memakan ubat yang diberi oleh doktor malah mereka juga perlu memantau cara pemakanan. Elakkan semua jenis gula, minuman berkarbonat, kordial, sirap, jem, kaya, kuih manis, aiskrim, susu pekat manis, yogurt manis, buah dalam tin, jeli dan lain-lain.
Baca juga: 7 Jenis Sayur Paling Banyak Khasiat, Baru ‘Balance’ Diet Harian!
Selain itu, pesakit kencing manis juga boleh mengamalkan minuman campuran 3 bahan yang berasaskan bahan-bahan semula jadi ini.
Resipi air ini merupakan hasil perkongsian oleh Nur Hidayah Sulaiman. Menurutnya, air ini juga telah diamalkan oleh ibunya dan ternyata berkesan dalam membantu menurunkan kadar gula dalam darah.
Untuk mengetahui cara-cara penyediaan air tersebut, jom ikuti perkongsian lengkap olehnya di bawah.
PETUA TURUNKAN PARAS GULA DALAM DARAH
Nak share petua turunkan kadar gula dalam darah. Ini saya buat untuk mak saya.
Sebelum ini belas-belas bacaan kencing manisnya. Pernah sampai tiada bacaan.
Sekarang Alhamdulillah, bawah puluh-puluh dah. Kadang-kadang lepas juga atas sepuluh, tengok atas cara pemakanan.
Yang penting, makan kena jaga tau. Makan lah ubat macam mana sekalipun, kalau tak jaga makan boleh beri kesan sampai ke saraf.
Sekarang nak mula stabil dah. Ok, ini caranya…
Cara-caranya:
1. Ambil sebiji peria katak, buangkan bijinya dan belahkan. Potongkan juga 1/2 epal hijau serta 1/2 kentang yang sudah dibuang kulit.

2. Kisar 3 bahan tadi menggunakan pengisar buah. Jika tiada, kisar guna pengisar biasa dan tapiskan.
3. Minum 3 hari sehari selepas makan petang. Semoga bermanfaat!

Sumber: Nur Hidayah Sulaiman
Baca juga: Bukan Hanya Sedap, Sebiji Kurma Mempunyai 12 Khasiat Yang Ramai Tak Tahu


Pie Tee Ala Chicken Rice Shop Ikut Resipi Mak Mertua, Memang Crispy Dan Sedap!

Penggemar Pie Tee ala Chicken Rice Shop itu dah boleh cuba resipi homemade ni! Lagi mudah kerja kalau beli acuannya, selain resipinya yang rangup, boleh berjimat buat stok daripada beli siap.
Baca juga: Resipi Sayur Taugeh Ala Chicken Rice Shop, Mudah Dan Sedap
Buat untuk hidangan potluck, jamuan hari jadi atau sebagai hidangan minum petang nanti. Ikuti resipi dari perkongsian Cik Puan Nurazwani Jaafar ini. Katanya resipi ini diturunkan dari mak mertua beliau. Jom kita buat.

RESIPI PIE TEE ALA CHICKEN RICE SHOP
Siapa kat sini suka makan pie tee? Wanie pun pertama kali makan dan belajar dari mak mertua. Lepas itu baru tengok kat chicken rice shop ade juga menu ini.

Bahan buat bakul pie tee:

Acuan pie tee
Tepung beras 1 cawan
Tepung gandum 2 sudu besar
Tepung jagung 2 sudu besar
Air kapur 1 sudu kecik
Air 1 cawan
Garam 1 sudu kecil

Bahan inti:

Carrot + timun + sengkuang
Bawang besar dan bawang putih yang dicincang
Boleh nak letak rencah ayam/ daging/ isi udang ikut suka

Cara buat bakul pie tee:
1. Campurkan semua dan bancuh hingga sebati.
2. Panaskan minyak dan acuan lepastu celup acuan dalam bancuhan tepung.

3. Rendam sekejap dalam minyak panas tu, dah tengok ok sikit boleh lepaskan dari acuan.
4. Guna garfu pun boleh. Tapi jangan lama lama sangat. Kang nak keluarkan dari acuan susah dan nanti akan pecah kalau kita paksa keluar.
Cara buat inti:
1. Tumis bawang dan masukkan segala sayur dan gaul sekata. Jangan lama lama sangat nanti layu dan basah.
2. Masukkan dalam bakul pie tee, pastu leh letak pencicah atasnyer utk makan.
Cara buat sos pencicah:

8 tangkai cili merah – boleh tambah ikut kepedasan
2 ulas bawang putih
1/4 cawan air
1/4 cawan cuka
4 sudu besar sos sos ikan
1 cawan gula perang / gula melaka – ikut kesesuaian

Kacau semua bahan sos ini dan sedia untuk dimakan!

Selamat mencuba resipi ini.
Baca juga: Cottage Pie Dengan Sos Bolognese Daging & Kentang Lenyek, Sedap Tau!


Nelayan Ini Kongsi Tip Pilih Ikan Gelama Yang Sedap Buat Lauk

Keluarga ikan gelama sangat besar, wujud di seluruh dunia.Di negara kita ada belasan spesis yang selalu di tangkap setiap tahun. Secara khususnya di negara kita ikan gelama di tangkap untuk dua tujuan iaitu di jual basah di pasar dan untuk tujuan di jadikan ikan masin atau ikan kering.
Artikel berkaitan: Cara Siat ‘Jaket’ Ikan Cencaru Dengan Mudah, Isi Pun Tak Tercarik!
Apa spesis gelama yang selalu di jual di pasar dan sedap di buat lauk dan apa jenis gelama yang terus di hantar ke tempat pembuatan ikan masin?
Kenapa dua kategori ini wujud?
Ini kerana ada spesis gelama yang jika di jadikan lauk isinya tidak sedap iaitu tawar atau orang kampung kata lecah isinya.Ikan kategori ini akan di jadikan ikan masin dan tidak ada pasaran jika di jual di pasar basah.
Kategori kedua adalah gelama yang isinya manis dan sedap, gelama ini memang sesuai untuk di jadikan lauk dan laris di jual di pasar.Ikan gelama kategori ini harganya lebih mahal.Kelebihannya bukan sahaja untuk di jadikan lauk malah di jadikan ikan masin lagi bertambah sedap.
Mari kita mengenali spesis kategori pertama dan kedua melalui gambar gambar yang di sertakan.
Jenis-Jenis Ikan Gelama yang sedap di buat lauk.
Gelama Kuning Dada

Gelama Jarang Gigi

Gelama Sungai

Gelama Bongkok

Gelama Cerua

Ibu Gelama

Jenis Ikan Gelama Dibuat Ikan Masin:

Sumber: Facebook


Pisang Muda Masak Lemak Cili Api Campur Ikan Bilis Dan Tempoyak, Menu Orang Dulu-dulu

Sempat merasa Pisang Muda Masak Lemak Cili Padi? Dicampur pula dengan ikan bilis dan tempoyak, makan dengan nasi putih panas boleh bertambah lauk dibuatnya!
Biasanya masak lemak ni tak campur tempoyak. Tapi, kalau campur lagi sedap tau! Kuahnya pun pekat dari biasa.
Nak masak lemak cili api ni, boleh je guna santan kotak. Tapi kalau guna kelapa parut yang kita sendiri perah santannya lagi sedap!
Baca juga: Resipi Keladi Masak Lemak Cili Api ‘Asli’ Negeri Sembilan, Ada Petua Hilangkan Getah Keladi
Pisang muda ni boleh buat kerepek dan juga sayur. Tapi tak semua jenis pisang sesuai di masak buat lauk macam ni. Kalau ikut resepi ni hanya pisang kapas dan pisang emas je sesuai.
Pisang tu ikut korang nak guna banyak mana. Kalau lebih dari sesisir jangan lupa lebihkan juga kelapa. Biar betul-betul pekat kuah gulai masak lemak cili api kita. Jom follow resepi yang di kongsikan oleh SuiSan Aliezsha ni.
Resipi Pisang Muda Masak Lemak Cili Api
Bahan-bahan:

Pisang muda
Garam
Asam keping
Cili api (ditumbuk)
Kunyit hidup (ditumbuk)
Tempoyak
Asam keping
Ikan bilis
1 biji kelapa parut

Cara memasak:
1. Pisang muda, cuci bersih-bersih seperti dibawah rendam dengan air garam dan asam keping. Guna pisang emas, ada pisang kapas lagi sedap.
2. Tumbuk cili api dan kunyit hidup. Sediakan tempoyak ikut suka letak banyak mana.
3. Perah ambil pati dari setengah kelapa parut.Pisang tu ikut korang banyak mana nak guna. Kalau lebih dari sesisir jangan lupa lebihkan kelapa. Biar betul-betul pekat kuah gulai korang.
4. Sediakan kuali dan masukkan santan, asam keping, cili api, ikan bilis & pisang.
5. Masak kacau sehingga mendidih. Agak-agak pisang hampir lembut masukkan tempoyak.
6. Pastikn garam secukup rasa. Siap untuk dihidang.

Wah! Resepi simple tapi menyengat ye. Patutlah resepi ni banyak like dan share. Sekali sekala makan sayur buah pisang macam ni pun syok juga.
Lepas rindu makanan kampung. Korang boleh matchkan lauk ni dengan ikan goreng. Barulah letops!
Bahagian kulit pisang tu, buang sampai yang bergetah je. Ada sikit-sikit kulit pun takpe. Hiris nipis.
Supaya senang nak masak pisang tu nanti. Rupanya tak renyah mana pun nak masak lemak ni. Janji rajin je nak masak.
Selamat mencuba.

Sumber: SuiSan Aliezsha


Pistachio Crusted Salmon, Bakar 6 Minit Je Guna Air Fryer!

Jom cuba masak Pistachio Crusted Salmon. Kadang nak makan simple-simple je, jadi masak pun mesti nak yang mudah juga. Lagi-lagi orang bujang yang bekerja. Jimat masa sangat guna resipi ini.
Hidangan ini penuh dengan khasiat, berperisa kacang pistachio yang diletakkan di atas filet salmon. Boleh disajikan dengan pasta atau nasi butter.
Baca juga: Resipi Salmon With Creamy Lemon Sauce, Mudah Dan Sedap!
Resipi ini ringkas dan mudah untuk disediakan dan boleh dikatakan kesukaan kanak-kanak dan orang dewasa.
Ikan salmon memang banyak kelebihannya. Rasanya yang berlemak dan isi yang sedap, ikan salmon juga penuh dengan Omega-3 faty acid yang bagus untuk perkembangan otak.
Nak pula tinggal bakar dalam Air fryer je, 6 minit dah siap! Resipi ini telah dikongsi oleh Yuxuan Chen di laman Facebook. Memang sedap sangat kombinasi pistachio dengan salmon.

RESIPI PISTACHIO CRUSTED SALMON

Bahan-bahan:

Filet Salmon
Garam dan lada hitam
1 ulas bawang putih – cincang
1 sdk minyak zaitun
1 sdk sos mustard
1 sdk jus lemon
1 sdk madu
Kacang pistachio – cincang kasar

Cara penyediaan:

1. Mula-mula, keringkan salmon dan perasakan filet tersebut dengan garam dan lada hitam.
2. Kemudian, masukkan kacang pistachio yang sudah dicincang kasar ke atas filet salmon.
3. Dalam satu mangkuk kecil, campurkan bawang putih, minyak zaitun, sos mustard, jus lemon, dan madu. Kemudian, kacaukan bahan-bahan tersebut.
4. Selepas itu, sapukan adunan dalam mangkuk tadi ke atas filet salmon dan tekan perlahan-lahan menggunakan belakang sudu.
5. Panaskan dahulu air fryer dengan suhu 180C selama 5 minit. Selepas panas, sudah boleh masukkan filet salmon tadi ke dalam air fryer.
6. Bakar dalam suhu 170C selama 6 minit. Dah siap untuk dihidang.
Selamat mencuba!


Resipi Piza Homemade Untuk Juadah Sahur, Bakar Dalam Oven 25 Minit Dah Siap!

Ada yang teringin nak buat piza homemade. Jom kita follow resipi piza homemade yang paling senang dibuat ini. Cuma ambil masa 25 minit je dah siap. Yang paling penting, panas-panas dah boleh makan.
Memang puas lagi buat di rumah tau berbanding beli kat luar. Lepas itu, dapat buat aktiviti buat piza lagi dengan anak-anak. Memang seronok! Nak buat banyak pun boleh.
Baca juga: Shakshuka Kacang Panggang, Menu Bersahur Sedap Dimakan Bersama Roti Bakar
Base piza kena buat doh dahulu. Bahagian toppingnya pula, boleh dipelbagaikan ikut citarasa masing-masing. Bahan wajib adalah pes tomato. Barulah menjadi!
Piza pula terkenal dengan cheese tarik dibahagian atasnya. Cheese juga adalah salah satu bahan tarikkan. Penggemar cheese sangat suka pada piza yang ditabur dengan cheese yang banyak. Tertarik-tarik bila dimakan.
Resipi piza homemade ini telah dikongsikan oleh seorang pengguna Facebook iaitu Cik Puan Imah Imie. Yang suka makan piza dan rasa nak jimat duit poket tu, bolehlah cuba buat resipi ni. Sangat-sangat berbaloi!

RESIPI PIZA HOMEMADE

Bahan-bahan doh:

Air sejuk 250ml
Butter/marjerin 40g
Gula 40g
Tepung gandum 100g
Tepung high protein 400g
Bread improver/kfine/shortening 10g
Yis 6g / separuh peket

Bahan-bahan topping:

Sos pasta traditional/tomato puri
Sosej / pepperoni
Cili benggala
Mozzarella/ cheddar cheese
Parmesan cheese
Parsley (optional)

Cara-cara penyediaan:
1. Masukkan bahan ikut turutan dimulai dengan bahan cecair kemudian bahan kering dalam breadmaker noxxa.
2. Kemudian, pilih fungsi pizza dough selepas kembang keluarkan angin dan timbang doh 150-200g untuk 1 doh pizza. Saiz loyang 8.
3. Leperkan doh ikut ketebalan yang nak dan cucuk doh tadi untuk buang angin. Letak sos pasta, sosej, capsicum dan akhir sekali cheese.
4. Bakar suhu 170°C kira-kira 25 minit.
5. Siap! Dah boleh dihidang dan makan panas-panas!

Lepas ini sesiapa je yang gemar makan pizza, bolehlah cuba-cuba resipi ni. Makan ramai-ramai dengan keluarga pun seronok.
Semoga resipi piza homemade yang mudah dibuat ini bermanfaat buat kita semua. Selamat mencuba!
Baca juga: Tortilla Wraps Ala Chicken Foldover Mcd, Guna Roti Gardenia & Daging Burger Je


“Lain Macam Potong Piza Guna Parang”- Tempat Makan Viral Baru Di Melaka!

Pernah tengok piza kena potong dengan parang? Hanya ada di Malaysia saja tau! Orang kita ini emmang kreatif kalau bab makanan dan semestinya sedap.
Nak pula kalau sebut tentang tempat makan di Melaka, mana yang tak sedap atau tak viral sampai orang kena beratur panjang setiap kali nak menjamu selera?
Itulah penangan Melaka yang terkenal sebagai salah satu destinasi jalan-jalan cari makan yang sering menjadi tumpuan pelancong tempatan dan antarabangsa.
Baca juga: Jom Food Hunting Di 7 Tempat Makan Popular Di Melaka
Terbaharu korang tahu tak yang Melaka kini sedang ‘diserbu’ dek kerana ‘Piza Parang’!
Video Penuh:

 @ownertengahhealing2022
Parang bukan sebarang parang 🤣 Pizza parang Melaka , paya rumput 📍Grass street kitchen
 ♬ Parado no Bailão – MC L da Vinte & MC Gury

Kalau korang nak tahu ‘Piza Parang’ ini sebenarnya adalah sebuah tempat makan di mana piza yang dihidang akan dipotong menggunakan sebilah parang panjang oleh pekerjanya yang memakai topeng lanun.
Tempat makan menarik itu adalah “Grass Stream Kitchen” yang terletak di KM14, Jalan Kg Paya Rumput, Melaka.
Grass Stream Kitchen yang mengetengahkan konsep ‘The Best Pizza In Town’ menjadi viral apabila seorang pengguna TikTok @ownertengahhealing2022 telah berkongsi sebuah video yang memaparkan aksi pekerja kedai tersebut yang bertindak mendebarkan membawa piza dan parang panjang sebelum dilihat memotong piza berkenaan di hadapan pelanggan.
Aksi pekerja tersebut yang dilihat santai serta bersahaja ketika memotong piza telah meraih perhatian netizen terutama penggemar hidangan barat itu.
Lebih membuatkan ramai terhibur dengan video berkenaan adalah apabila pekerja berkenaan berseloroh mengatakan jika pelanggan tidak bayar mereka pasti akan dikejar dengan parang.
Antara komen netizen:

Sumber: Rileklah.com


Piza Roti Tanpa Bakar, Resipi Guna Roti Buku Ini Dapat 4.4K Shares!

Jom cuba buat Piza Roti Tanpa Bakar dalam oven ini. Hanya gunakan roti buku saja. Kalau dah nak tamat tempoh tapi stok banyak lagi, boleh cuba resipi ini.
Baca juga: Roti Sarang Burung Cheese Guna Air Fryer, Breakfast SIMPLE Guna 5 Bahan Je!
Bagi anak-anak yang gemarkan piza, boleh cuba trik ini. Memang kenyang lama dan paling syoknya, boleh letak topping ikut selera masing-masing. Puas hati!
Ikuti resipi dari perkongsian Cik Puan Tyra Manan ini. Resipi beliau viral hingga meraih sehingga 4.4K shares tau! Memang nampak menarik. Jom kita tengok cara penyediaannya.

RESIPI PIZA ROTI TANPA BAKAR

Bahan-bahan:

3 keping roti Gardenia
4 keping keju Cheddar (Boleh tambah/ganti dengan keju Mozzarella)
Sos Cili
Sos Bolognese
Mayonis
2 biji telur
Mentega
Sosej & Filamen Ketam (boleh ditukar dengan bahan lain)

Cara penyediaan:
1. Celur sosej dan filamen ketam seketika. Potong kepada bahagian kecil.
2. Pecahkan 2 biji telur ke dalam mangkuk. Kemudian, carikkan 3 keping roti kepada bahagian kecil.
3. Masukkan roti ke dalam telur.
4. Panaskan pan bersama mentega.
5. Susun roti yg telah dicelup telur ke dalam pan.
6. Sapukan sos cili dan sos bolognese.
7. Taburkan sosej & filamen ketam.
8. Letakkan kepingan keju di atas.
9. Tutup pizza dengan tudung periuk selama 5 minit (api kecil).
10. Hiaskan dengan mayonis. Siap!

Selamat mencuba resipi ini.
Baca juga: Jejari Roti Bersalut Tepung, Guna 2 Bahan Ini Je Dan Memang Sedap!


PKP Ni Asyik Lapar Je? Jom Cuba Buat Chicken Wrap Semudah ABC

 PENULIS
myResipi

 KATEGORI
Artikel

 POSTED ON
2020-10-14 06:18:53

Tak semestinya makanan sihat hanya ada sayur tetapi ia perlu juga mengandungi karbohidrat, protein dan kalsium yang mencukupi. Jom kita cuba resepi chicken wrap yang dikongsikan oleh Hiza Lina di laman facebooknya.

Bahan-bahan:

kredit: Hiza Lina
1. Roti tortilla (Mission Wrap).
2. Isi ayam (Bahagian dada & potong kecik).
3. Salad
4. Tomato.
5. Lobak (Hiris halus-halus).
6. Timun (Hiris halus-halus).
7. Cheese.
8. Mayonis.
9. Sos thousand island.

Cara-cara:
1. Mula-mula, Bakar Roti mission Wrap dalam oven untuk 2-3 min.
2. Ayam goreng tepung, lebih sedap kalau beli yang kentucky.
3. Sapu rata mayonis atas roti wrap & letak bahan-bahan tadi iaitu ayam, salad, lobak, timun, keju & sos thousand island.
4. Akhir sekali, gulung roti & siap.

kredit: Hiza Lina
Selamat Mencuba


Guna 5 ‘Tricks’ Ini Bagi Pokok Kacang Botor Berbuah Banyak, Baru Ada Hasil!

Tanam pokok kacang botor tapi selalu tak ada hasil di rumah? Takkan asyik nak beli di kedai setiap kali nak makan. Membazir!
Kalau rumah ada laman, kacang botor ini antara tanaman yang selalu ditanam di rumah dan merupakan sejenis tanaman jangka masa pendek untuk mendapatkan hasil.
Apatah lagi, ia sesuai dimakan mentah sebagai ulam ketika menikmati hidangan makan tengahari atau makan malam.
Kalau nak tahu, ulam ini juga dikenali sebagai kacang kelisa, kacang botol, kacang kecipir atau dalam bahasa inggerisnya ‘winged bean’ atau ‘four-angled bean’.
Baca juga: Sambal Bunga Kantan Ikan Bilis, Lauk Penambah Selera Orang Dulu-Dulu
Jika betul penjagaannya minggu ke 10-12 bermula dari hari semai, anda sudah boleh menikmati ulam kacang botor ini. Namun, satu masalah yang selalu terjadi bila menanam sayur ini ialah daunnya lebat tapi tak berbuah (mabuk daun)
Nak tahu ‘trick’ dapatkan buahnya yang lebat? Jom ikuti tip penjagaan yang dikongsikan oleh Jabatan Pertanian Malaysia ini.
Tak derhaka dengan tips ini, memang menjadi!

TIP LEBATKAN POKOK KACANG BOTOR / KACANG KELISA

1. Siram dua kali sehari, pagi dan petang. Anak pokok perlukan air yang banyak untuk membesar.
2. Bila anak benih sudah naik, atau berusia 2 minggu buat junjung atau letak pancang kayu untuk bantu pokok memanjat/menjalar.
3. Kena cabut rumput untuk elakkan persaingan dengan pokok lain bagi mendapatkan zat makanan, cahaya dan air.
4. Guna baja organik/baja asli seperti tahi ayam atau kompos. Baja boleh dibuat selepas pungut hasil atau bila lihat kesuburan pokok merosot.
5. Jika kacang botor tak berbuah dan mabuk daun boleh praktik petua ini, buang daun-daun tua dan tunas di pangkal pokok supaya cukup nutrien untuk pembentukan buah. Hasilnya, pokok akan mula berbuah lebat.
Biasanya kacang botor boleh dikutip hasilnya dalam tempoh 2 bulan lepas disemai. Kutip setiap 2-3 kali sehari untuk elak buah tua.

ANTARA KHASIAT SAYUR KACANG BOTOR

Pada tahun 1975, National Academy of Sciences, National Research Council USA telah menemukan kacang botor dikenali dengan nama “Supermarket on a stalk” kerana khasiatnya yang tinggi (kandungan protein sebanyak 37%) dan setiap bahagian pokoknya (daun, bunga, buah muda, biji dan akar) boleh dimakan, melainkan batangnya.
Dari segi perubatan, disebabkan kandungan proteinnya tinggi, susu dan tepung yang diproses daripada biji kacang botor diiktiraf untuk rawatan kanak-kanak yang kekurangan protein.
Biji kacang botor juga setanding dengan kacang soya, malah ia mengandungi lebih banyak kandungan amino asid seperti lisin dan leusin dibandingkan dengan kacang soya. Disamping itu bijinya mengandungi sumber antioksidan, tocoferol iaitu bahan penting dalam penggunaan Vitamin A yang tinggi.
Daunnya boleh ditumbuk lumat untuk ditampalkan kepada kudis dan bisul dan daun serta biji kacang botor boleh dimakan setelah dimasak untuk mengubati penyakit kulit, bisul dan kudis.
Semoga bermanfaat!
Baca juga: Cara Masak Miang Pla Pao, Guna Resipi Ini Untuk Dapat Hasil Sedap Macam Kedai Thai


Pokok Terung Dah Tua? Ini Cara Nak Rawat Bagi Berbuah Dan Subur Balik

Pokok terung dekat rumah dah tua? Jangan terus buang, ini ada tips untuk rawat balik supaya kembali subur dan berbuah semula.
Kebiasaannya, pokok terung yang dah tua selalunya kurang buah dan kalau ada pun saiz buahnya makin kecil. Bila lihat pokok begini, kita pun akan tebang dan tanam pokok baru.
Baca juga: Lebatkan Pokok Limau Purut Dalam Pasu, Lelaki Ini Kongsi TIP
Jadi, jangan terus buang pokok ini. Ada cara yang boleh dilakukan untuk ‘mudakan’ kembali pokok ini supaya subur dan berbuah semula. Caranya dikongsi oleh Encik Ibrisam Wossali di laman Facebook.
Jom kita lihat tips nak mudakan balik pokok terung di rumah.

CARA ‘MUDA’KAN BALIK POKOK TERUNG

Jika sahabat ada tanam pokok terung, lama kelamaan hasilnya pasti semakin berkurangan dan buahnya menjadi kecil sebab pokoknya dah semakin tua. Jangan terus buang pokoknya. Kita boleh remajakan atau mudakan semula pokok tersebut.
Ini kaedah dan caranya:
1. Kerat semua dahan atau ranting yang dah tua.
2. Kemudian gembur tanah dalam pasu tersebut. Akar-akar yang berada pada permukaan tanah kalau terputus pun tak apa. Lagi baik.

3. Selepas itu tabur tahi ayam dan beri baja kopi pada masa yang sama.
4. Hasilnya, lebih kurang dalam enam minggu selepas itu, pokok akan tumbuh subur dan merimbun serta berbuah semula.
Inilah hasilnya selepas lebih kurang 6 minggu

Bila dah berbuah ini, memang sedap nak masak pelbagai sajian mengunakan terung ini. Lagipun, banyak khasiatnya yang kita boleh dapat. Antaranya:

Kaya zat besi
Rendah kalori
Tinggi serat
Menjaga kesihatan jantung
Mencegah diabetes
Tulang lebih sihat dan kuat

Semoga tips ini bermanfaat!
Baca juga: Rawat Pokok Kari Yang Ada Bintik Hitam, Wanita Ini Kongsi PETUA


Popia Basah ‘Step By Step’ Yang Lengkap, Gerenti Keluarga Berhantu Nak Makan!

Siapa penggemar Popia Basah dekat sini? Yang memang ‘feveret’ tu boleh ikut resipinya dekat sini. Ada step by step untuk korang nak ikut.
Kalau sebelum ini asyik beli dekat pasar je, apa kata buat sendiri di rumah. Lagi puas nak makan. Nak menjual pun tak ada hal!
Tak susah pun resipi ini sebenarnya. Hanya sediakan 3 lagi hidangan selain dari kulit popia. 3 hidangan itu adalah sos popia basah, inti dan telur hancur. Sos dan inti akan dimasukkan ke dalam kulit popia dan digulung kemas sebelum dihias.
Baca juga: Wanita Ini Kongsi Resipi Tauhu Berlauk, ‘Confirm’ Ramai Suka Sebab Mudah & Sedap!
Kepada korang yang nak cuba di rumah, apa kata follow resipi dari perkongsian Intanniah Ismail ini. Lagi-lagi dah nak dekat Ramadan, mesti laku keras kalau buat di rumah nanti.

RESIPI POPIA BASAH
Kuih ini memang sesuai dijadikan sarapan atau minum petang untuk sekeluarga.

Bahan-bahan sos popia:

1o tangkai cili kering – kisar
4-5 biji bawang putih – kisar
3 sdb sos cili
2 sdb cuka makan
2 sdb kismis/kurma – kisar
1 sdb gula merah/gula putih

Cara membuat sos popia:
Tumis ke semua bahan di atas dan sehingga kering.
Bahan-bahan kulit popia:

2 cawan tepung gandum
1 biji telur ayam
1 sdb cuka makan
1 sdb minyak masak
Air secukupnya

Cara membuat kulit popia:
1. Campur dan bancuh kesemua bahan di atas supaya menjadi adunan yang agak-agak lembik.
2. Perapkan adunan tadi selama 1 jam kemudian barulah disapu di atas kuali non-stick.
3. Nak lagi mudah, boleh sapu guna kain. Buat kain itu seperti bunjut besar penumbuk dan sapu adunan tepung di atas kuali. Jadi akan dapat saiz yang sama. Sapu nipis-nipis dan kuali tak perlu disapu minyak.
Bahan-bahan inti popia:

Sengkuang – dihirs panjang
Lobak merah – dihiris panjang
Taugeh
Udang kering

Cara penyediaan popia basah:
1. Tumis bawang bersama udang kering tadi dan masukkan semua bahan di atas. Perasakan dengan garam dan gula dengan sekata.
2. Kemudian, apabila ke semua perkara diatas sudah siap, dah boleh mulakan sesi menggulung popia basah.
3. Caranya, sapu dahulu sos di atas kulit popia.
4. Kemudian letakkan intinya. Jangan terlalu banyak nanti kulitnya akan pecah semasa menggulung. Isi inti agak-gak dan boleh taburkan kacang tanah goreng untuk lagi ‘kick’.
5. Dah habis semua digulung, sudah boleh siap dihidang!

Walaupun nampak banyak hidangan yang perlu dibuat, tapi bila sekali anda mencubanya, pasti anda puas hati dengan hasil air tangan sendiri. Tak perlu beli kat pasar malam lagi lepas ni. Seronok bila masak sekali dan terus menjadi.
Selamat mencuba!


Popia Crab Seaweed Yang Rangup Dan Sedap, Sesuai Untuk Bawa Jamuan Raya.
Dulu inti sayur, tapi sekarang dah diintikan dengan isi ketam dan rumpai laut. Jom follow resipi popia dekat sini.
Sesuai untuk dibawa ke jamuan raya sekolah anak-anak. Nak buat pun agak ringkas dan mudah cara penyediaannya.
Makan panas-panas lagi sedap. So, jom! Tak nak buang masa lagi. Apa kata kita lihat bahan-bahan dan step by step macam mana cara nak buat popia ini.
Baca juga: Kulit Popia Keras Dan Kering? Ini Petua Nak Lembutkan Balik
Ikuti resipi yang dikongsikan oleh Cik Puan Zaharah Mazrul ni. Sangat mudah nak follow. Bahan-bahan yang digunakan juga tak terlalu banyak. Belum pernah lagi orang menjual popia jenis ini.

RESIPI POPIA CRAB SEAWEED

Bahan-bahan:

1 Paket Kulit Popia (50 pcs)
3 paket Crab Stick (dipotong dua)
Slice cheese (dipotong 6)
1 paket Seaweed (Perasa Original)
1 biji telur
Minyak masak (untuk menggoreng)

Cara-cara membuatnya:
1. Ambil sekeping kulit popia, letakkan seaweed + crab stick + slice cheese.

2. Gulungkan dan lekatkan dengan telur. Ulang sekali lagi sehingga kulit popia habis.
3. Lepas itu goreng seperti biasa.
4. Siap untuk dihidang!

Selamat mencuba!
Baca juga: Popia Basah ‘Step By Step’ Yang Lengkap, Gerenti Keluarga Berhantu Nak Makan!


Memang tengah hangat viral sekarang orang ramai tengah tergilakan makanan daripada Arab ini iaitu Kunafa. Kunafa kini boleh di dapati di mana mana sahaja di sekitar Kuala Lumpur. Ada juga yang viral di Bukit Bintang.
Tapi tahukah anda bahawa di Kg Baru berdekatan dengan Restoran Suraya juga ada menjual Kunafa yang sedap dengan cheesenya yang terlajak banyak? Haa jom baca artikel ini dengan lebih lanjut.
‘Port’ Baru Kunafa Cheese Di Kg Baru, Orang Kata Sedap Tak Terlalu Manis:

Sebuah akaun Twitter @JarrNadjmuddean ada berkongsi sebuah kedai yang menjual Kunafa power dengan cheese tarik!
” Aku dah jumpa port baru Kunafa power. Cheese dia Allahu… Baklava dia pun padu. Balik makan dengan ais krim. Lagi mantul”

” Korang serbu Papakunafa at Kg Bharu. Depan sikit lepas Suraya Tomyam. Sedap weih! ”
Kedai ini terletak di Kg Baru dan bernama PapaKunafa. Lihat pada perkongsian @JarrNadjmuddean, memang nampak menarik kunafa di kedai itu.  Selain daripada Kunafa anda juga boleh membeli makanan lain seperti Baklava dan banyak lagi.

Ramai rata-rata pengguna TikTok juga ada berkongsi pengalaman mereka merasai Kunafa di sini. Semuanya berkata makanan di sini sedap sedap belaka.

Jika anda pecinta Kunafa, anda wajib datang dan cuba kunafa di sini!
Sumber: @JarrNadjmuddean


Port Cafe Baru Di Ipoh, Makan Dalam Suasana Flora Memang Layan

Bila sebut je Ipoh, mesti ramai yang akan ingat cafe hispter di Pekan Ipoh kan? Haa, selalunya cafe hipster ni dah biasa kan? Tapi kalini di Ipoh ada satu port lepak baru tapi yang uniknya cafe ni dipenuhi dengan bunga-bungaan yang cantik. Memang sesuai sangat kalau anda yang nak lepak chill dan berootd bersama kawan-kawan anda.
Dengar cerita, makanana di sini juga sangatlah menarik dan sedap! ada kek, roti dan air coffee. Memang layan lah kalau lepak dekat sini. Nama kedai ni ialah Asow Eatery Canteen dan terletak di Taman Jubilee, Ipoh.
Port Baru Di Ipoh, Makan Dalam Suasana Flora Memang Layan:
Sebuah akaun di Twitter @aizamsyaff ada berkongsi perkongsiannya datang makan di cafe Asow Eatery Canteen.
“ Last Sunday at Asow Eatery Canteen, Ipoh. Seasalt Latte & French Butter Croissant. Personally, for me, French Butter Croissant is highly recommended! (Include Vanilla Gelato Ice-cream) ”

Kalau korang pecinta kopi juga, korang kena datang dan cuba kopi-kopi yang dijual di sini tau. Kat sini ada banyak pilihan kopi yang menarik yang boleh korang minum.
Sambil-sambil minum korang boleh jugak berootd di sini. Tempatnya juga dah la cantik! Rugi kalau korang tak tangkap gambar banyak banyak.
” Best port for ootd also ”

Korang tengok la sendiri gambar di atas, memang cafe ini dipenuhi dengan tumbuh-tumbuhan. Best gila memang rasa fresh je kalau lepak kat sini.
Bukan setakat bunga bungaan je tau yang ada kat sini, ikan pun ada! Memang best la kalau lepak makan kat sini.
“ Dan aku suka kat bahagian ini. Hahaha comel sebab ada ikan ikan smoll dalam tu ”

Korang jangan ingat pokok kat sini pokok tiruan tau sebab owner kedai ni sendiri yang cakap semua tumbuhan dekat dalam kedai ni adalah tumbuhan yang ori haa best kan?

“ And those daun daun segala tumbuh tumbuhan itu 100% real. Not fake. Owner said. So kewl. Buka buka je dah dengar bunyi burung ”
Jadi kalau korang ada plan nak bercuti dan lepak di Ipoh, korang jangan lupa datang ke cafe ni tau!
Alamat: 187a, Jalan Sultan Iskandar, Taman Jubilee, 30000 Ipoh, Perak
Waktu Beroperasi: Setiap Hari (10AM – 10PM)
Sumber: @aizamsyaff


Port Steamboat Murah Di Puchong, Bayar RM30 Makan Sampai Lebam!

Jika anda seorang ‘kaki’ steamboat, wajib cuba tempat makan steamboat murah di Puchong ini.
Dengan bajet RM30, tak perlu tunggu gaji kalau nak makan steamboat. Sekarang pun boleh pergi!
Baca juga: ‘Rating 10000/10!’ – Lelaki Ini Kongsi Kedai Makan ‘Wajib’ Pergi Bila Datang Shah Alam
Berbaloi bayar RM30
Sama seperti kedai steamboat lain, anda boleh pilih aneka sos mengikut cita rasa masing-masing.

Ada pelbagai jenis seafood dan daging yang boleh dipilih. Best kan? Unlimited pula tu.
Tapi jaga-jaga, ambil secukupnya saja ya. Kalau tak habis makan, rugi pula kan?

Selain seafood dan daging, kat sini pun ada aneka bebola seperti bebola isi ketam, sotong, ikan dan ayam. Hotdog dan fishcake pun ada!

Bila dah ambil semua bahan-bahan yang perlu, masa untuk masak!

Kedai ini juga mempunyai pelbagai jenis mi segera, tinggal pilih je.

Kalau dah nama perut melayu, tak sah kalau tak makan nasi. Kedai ini juga menyajikan nasi goreng, mi kari dan bubur.

Ada air balang!
Aneka air juga disediakan. Apa yang unik, air disajikan di dalam balang. Tinggal cedok sendiri je, syok kan?

Malaya Steamboat & Grill Puchong Prima

Steamboat murah di Puchong
Hujung minggu ni jom ajak satu keluarga makan Malaya Steamboat & Grill Puchong Prima.
Nak belanja pun tak perlu fikir dua kali, sebab murah amat!
Lokasi: Lot 65089, Persiaran Puchong Prima, Taman Puchong Permai, 47500, Puchong, Selangor
Kredit: Twitter @Jomkitamy


‘Presentation’ Kurang Menyerlah, Juri Dapur Tempur Kritik Prestasi Peserta Minggu Separuh Akhir

Empat pasangan keluarga Program realiti, Dapur Tempur telah berjaya memasuki pusingan separuh akhir.
Pada episod minggu ini, Sissy Imann telah muncul sebagai juri jemputan bagi menilai masakan peserta Dapur Tempur disamping juri tetap, Cef Adu dan Sheila Rusly.
Seperti episod sebelumnya, episod kali ini juga juri masih memberikan komen ‘pedas’ jika peserta ada membuat kesilapan.
Penyanyi, pelakon dan juga pengacara, Sissy Imann mengatakan dia bersetuju dengan teguran juri kepada para peserta kerana apa yang dipersembahkan tidak sepadan dengan level separuh akhir.
“Kalau Sissy tengok cara sis (Sheila Rusly) menegur tadi sebenarnya sesuailah kena macam tu. Sebab Sissy sebagai juri jemputan yang datang pada separuh akhir, Sissy sendiri rasa ini bukan taraf separuh akhir.”

Minggu ini kita akan menyaksikan mereka yang berjaya ke separuh akhir iaitu kumpulan Pendekar Malaya (ayah saudara dan anak saudara), Masam Manis (suami dan isteri), Seketul Rasa (kakak dan adik) dan kumpulan Sudap Sudip (ibu dan anak).

Alamak, apa pula cabaran pada separuh akhir ini sampai peserta kena pegang jaring tu? Kena tangkap sesuatu ke?
Berjayakah mereka menyahut cabaran tersebut dan menghasilkan hidangan yang menawan hati dua para juri?
Siapakah di antara mereka yang akan mara berentap di pentas akhir pada minggu hadapan?
Jangan lupa tonton Dapur Tempur setiap khamis jam 8.30 malam di saluran TV9. Dapatkan juga perkembangan terkini mengenai Dapur Tempur di Myresipi.com selaku rakan digital rasmi.
Dapur Tempur dibawakan oleh Panasonic, hidup sihat setiap hari bersama Panasonic. dan juga Nona, Jom #NonaKanHarimu, Pelbagai Rasa, Semudah Cara & Seenak Rasa.
Juara Dapur Tempur bakal memenangi hadiah wang tunai RM6,000 beserta ketuhar stim cubie Panasonic dan bekalan produk NONA selama setahun manakala naib juara bakal memenangi hadiah wang tunai RM4,000 dan periuk nasi IH Panasonic.
Pemenang mingguan pula membawa pulang hadiah wang tunai RM500 tajaan NONA manakala pemenang cabaran NONA dalam episod-episod tertentu membawa pulang hamper produk NONA bernilai RM1,000.
#myPanasonic #PanasonicCooking #Nona #NonakanHarimu #DapurTempur #TV9Malaysia #149 #JanjiHappy


Ini 7 Promosi Makanan Sempena Hari Wanita Sedunia, Beli Jangan Tak Beli!

Selamat Hari Wanita Sedunia penulis ucapkan kepada semua kaum hawa! Setiap tahun pada 8 Mac, adalah hari istimewa buat wanita. Jom beri reward untuk diri sendiri, isteri, mak atau nenek korang!
Bak kata Miley Cyrus, “I can buy myself flower~” apa kata korang reward diri sendiri dengan promosi-promosi makanan yang ditawarkan khas untuk korang hari ini.
Baca juga: Kenapa Banyak Tawaran Diskaun Pada Hari Rabu Eh?
Jom kita tengok 9 promosi makanan di bawah!

1. Marrybrown

Promosi dari Marrybrowns ini khas untuk kakak-kakak rider sempena dengan Hari Wanita Sedunia. Boleh makan di restoran atau bungkus! Tertakluk kepada terma dan syarat.

2. Chatime

Korang bertuah? Boleh masuk lucky draw yang dibuat oleh Chatime ini untuk dapatkan percuma satu cupcake beserta gift card Uniqlo bernilai RM50.

3. Sushi King

Yang ni paling wow! Percuma makanan atas pinggan pink untuk pelanggan wanita. Syaratnya kena tunjuk barangan warna pink contohnya gincu, beg tangan, baju atau tudung pink. Boleh tengok terma dan syarat di IG Sushi King.

4. Coolblog

Korang boleh redeem percuma satu air kalau ada buat satu pembelian air dekat Coolblog hari ini.

5. Starbucks

Korang yang suka minum kopi mesti suka ni. Untuk hari ni je, Starbucks meraikan pelanggan wanita dengan menawarkan diskaun 30% untuk minuman bersaiz Grande terpilih. Tertakluk terma dan syarat.

6. Daboba

Buat korang yang tak minum kopi, jangan sedih sebab Daboba pun ada buat promosi minuman kedua pada harga RM3.80 je. Ajak la girlfriends ke sini lepas tu pandai-pandai la bahagi dua harga minuman hihi.

7. Burger King

Hari ni boleh jimat sikit lunch sebab Burger King menawarkan Large Meal pada separuh harga dari biasa sempena Hari Wanita Sedunia. Apa lagi, Burger King nak belanja tu!

Apa tunggu lagi? Jom manjakan diri korang hari ini dengan ke semua promosi di atas!


Promosi Marrybrown, Dapatkan ‘3 Set Kombo Lucky Plate’ Dengan Harga RM33 Sahaja!

Mengidam nak makan ayam goreng? Tepat pada masanya! Marrybrown ada membuat promosi istimewa khas buat anda semua.
Promosi Marrybrown kali ini mereka menawarkan 3 set Kombo Lucky Plate dengan harga RM33 sahaja. Murah sangat ni!
Setiap satu set mengandungi 2 ketul MB Crispy Chicken, 1 mashed potato, 1 vegetable salad, 1 roti goreng dan 1 air.

Terma & syarat:

Tarikh promosi 2 mac hingga 4 mac 2022 sahaja
Promosi sah untuk makan di kedai, bawa pulang, pandu lalu dan pesanan tanpa sentuh

Jangan lupa untuk ajak kawan-kawan sekali. Kalau kongsi 3 orang, satu kepala RM11 saja!
Maklumat lanjut klik di sini.


Mengundi PRU15? Ini 9 Promo Yang Korang Boleh Tuntut Dengan Jari Berdakwat

Tinggal beberapa hari sahaja lagi rakyat Malaysia akan menunaikan tanggungjawab untuk mengundi pada Pilihanraya Umum ke-15 (PRU15), 19 November ini.
Memandangkan hari pengundian telah diisytiharkan cuti umum, jadi pasti ada di antara kita yang sudah mula merancang untuk meluangkan masa bersama keluarga dan rakan-rakan sebaik selesai membuang undi.
Artikel berkaitan: MyUndi Bantu Rakyat Ketahui Keputusan Terkini PRU15, Turut Perkenal Ciri Baharu ‘Suara Kita’
Min ada satu berita baik buat korang yang mengundi.
Sebenarnya terdapat promosi dan tawaran diskaun yang diberikan oleh banyak perniagaan demi menghargai usaha masyarakat yang menjalankan tanggungjawab untuk mengundi.
Jari dah berdakwat ke tu? Jom tebus promo-promo di bawah!
1. Secret Recipe

Secret Recipe menawarkan sebanyak 30% diskaun bagi mana-mana minuman di dalam menu mereka.
Caranya hanya tunjukkan jari berdakwat anda dan promosi ini sah digunakan pada 19 November sahaja.
2. Tealive

Bermula pada 14 November sehingga 20 November Tealive menawarkan promosi dua minuman pada harga RM15 sahaja bersempena dengan promosi PRU15.
Promosi ini hanya boleh digunakan pada minuman yang berharga bawah RM10 dan tersedia di semua outlet Tealive kecuali di Tealive Plus.
3. Tacobell

Dapatkan Loaded Griller dengan hanya RM5 sahaja. Anda hanya perlu menunjukkan jari berdakwat anda untuk menikmati diskaun ini. Sah pada 19 November sahaja.
4. TGIFridays

Individu yang sudah mengundi layak menikmati 15% diskaun untuk semua jenis burger di dalam menu TGIF dengan hanya menunjukkan jari sebagai bukti.
Sah pada 19 November sahaja.
5. Hokkaido Baked Cheese Tart

Jalankan tanggungjawab mengundi anda dan nikmati diskaun 15% Classic cheese tart pada 19 November ini.
6. MyLaksa

Tunjukkan jari anda kepada crew MyLaksa dan berpeluang untuk menikmati satu air percuma dengan pembelian asam laksa bermula pada 19 November sehingga 20 November ini.
7. OldTown White Coffee

Dapatkan satu minuman OldTown White Coffee dengan pembelian bagi mana-mana jenis makanan di dalam menu bahagian Nasi atau Mee pada 19 November ini.
8. Pepper Lunch

Tuntut minuman percuma anda di Pepper Lunch dengan hanya tunjukkan jari mengundi pada 19 November ini.
9. Cool Blog

Tunjukkan jari berdakwat anda dan nikmati topping percuma dengan pembelian mana-mana jenis minuman di Cool Blog pada 19 November ini sahaja.
Wah! rupanya ada banyak yang menawarkan promosi-promosi hebat sempena PRU15 ni. Nanti bolehlah anda bawa keluarga atau rakan-rakan untuk nikmati diskaun ini bersama.


Pucuk Ubi Goreng Cili Api, Buat Stok Tahan 2 Minggu

Hari ini kita akan ikuti satu perkongsian resipi pucuk ubi goreng cili api yang mudah dan sedap. Buat banyak-banyak stok boleh tahan sampai dua minggu tau!
Resipi asal diambil dari Dato Rizalman, viral tahun lepas. Pucuk ubi biasanya kita buat masak lemak kan.
Tapi, kita goreng sampai garing dan gaul dengan bahan-bahan gorengan ragup yang lain seperti ikan bilis.
Artikel berkaitan: Resipi Gulai Daging Salai Pucuk Ubi, Aroma Bunga Kantan Bersama Petai Sebagai Pembuka Selera
Kena tambah bawang putih goreng untuk khasiat nya, dan semua bahan digaul pula dengan sambal garing yang pedas-pedas manis.
Pucuk ubi goreng tu texture dah macam seaweed flakes pun ada sebab sangat lah rangup, cuma berbeza sikit dari segi rasa. Kalau takda seaweed flakes, hah goreng je pucuk ubi ganti.
Jom ikuti resipi dari perkongsian Iskamaridzah Ismail ini. Hidangan ni sedap sangat kalau makan dengan nasi panas.

RESIPI PUCUK UBI GORENG CILI API

Bahan-bahan:

Pucuk ubi – basuh bersih dan keringkan
1 mangkuk kecik ikan bilis
2 biji bwg besar – hiris
1 keping asam gelugur
1 inci belacan
1 ekor sebesar tapak tgn ikan masin kurau – kisar
Segenggam cili kering – rebus, basuh, toskan n blender kering

Cara memasak:
1. Panaskan kuali dan minyak masak. Goreng pucuk ubi sehingga ranggup toskan.
2. Goreng ikan bilis hingga rangup toskan.
3. Tumis bawang hingga garing. Masukkan cili kering, garam dan gula.
(gula kena letak lebih sikit) dikacau.
4. Masukkan belacan dan asam gelugur dan kacau.
5. Tumis smpai cili tu masak n kering sedikit.
6. Msukkn ikan kurau. Kemudian, masukkan ikan bilis. Boleh tutup api.
7. Masuk pucuk ubi dan gaul secara perlahan sebab taknak bagi pucuk ubi hancur.
8. Bila dah rata elok, angkat letak dlm besen dan biar ia sejuk ikut suhu bilik.
12. Bila dah sejuk, dah sedia untuk diletakkan dalam bekas kecil. Tahan 2 minggu.

Yang duduk kampung, mesti senang je nak dapat pucuk ubi ni. Apa tunggu lagi simpan resipi ni dan cuba sendiri di rumah. Semoga resipi ini bermanfaat buat kita semua.


Puding Biskut Marie, Rasa Macam Kek Batik Tapi Tekstur Puding Yang Lembut!

Sekali pandang nampak macam kek batik, tapi rupanya Puding Biskut Marie! Kalau anda dah biasa makan kek batik, teksturnya boleh tahan keras kan?
Tapi kalau buat versi puding ni, rasa sama macam kek batik tapi lebih lembut untuk dimakan oleh orang tua atau kanak-kanak.
Ibu-ibu bolehlah cuba buat nanti dengan menggunakan resipi perkongsian oleh Nur Haziqah di bawah. Selamat mencuba!
RESIPI PUDING BISKUT MARIE
Bahan-bahan:

Biskut marie original
Serbuk agar-agar 10gm (saya guna cap bunga raya)
2 1/2 cawan air
1 cawan susu segar / susu cair
1/2 cawan susu pekat (kalau tak nak manis 1/4 cawan )
1/2 cawan tepung kastard
1 biji telur
120gm butter (nak guna marjerin pun boleh)
3 sb serbuk koko
12 sb milo

Cara-cara:
1. Dalam pengisar, satukan susu segar, telur dan tepung kastard. Putar sehingga sebati.
2. Bancuh serbuk koko dan milo bersama 1/2 cawan air panas.
3. Masak serbuk agar-agar dengan 2 1/2 cawan air sehingga larut. Kemudian tapis.
4. Masukkan semula adunan agar-agar ke dalam periuk bersama butter dan kacau sehingga butter cair.
5. Kemudian masukkan bahan-bahan yang dikisar tadi.
6. Seterusnya masukkan bancuhan serbuk koko + milo dan kacau sehingga pekat dan adunan meletup-letup menggunakan api kecil. Tutup api.
7. Gris loyang dengan minyak dan lapik plastik. Tuangkan adunan puding, nipis saja.
8. Susun biskut marie. Kemudian tuang lagi adunan puding. Ulang sampai adunan puding habis.

9. Sejukkan baru potong.

Kredit: Nur Haziqah


Puding Gula Hangus Mini, Mudah Dan Senang Nak Makan, Buat Stok Banyak Pun Laku!

Resipi Puding Gula Hangus atau nama lainnya puding karamel merupakan sejenis pencuci mulut yang sangat disukai ramai. Teksturnya yang mencair di mulut sangat sedap dimakan sejuk-sejuk.
Puding ini tidak boleh diterbalikkan waktu masih panas, nanti hancur jadinya. Pastikan sejuk dulu baru diterbalikkan. Pencuci mulut ini boleh kita temui di pasar malam dan sangat sinonim dijual dibazar ramadan.
Baca juga: “Tak Sempat Tengah Hari Dah Licin” – Puding Roti Coklat Milo Kesukaan Anak-Anak
Menjelang bulan puasa, yang tak sempat masak dirumah untuk juadah berbuka puasa, pasti singgah ke bazar untuk membeli lauk berbuka puasa dan mencari manisan seperti puding dan macam-macam lagi.
Dessert kali ini dibuat dalam bekas mini supaya anak-anak lebih mudah nak makan dan tak berebut. Pembaziran pun tak akan berlaku sebab portionnya yang kecil.
Resipi puding gula hangus ini telah dikongsikan oleh seorang pengguna facebook iaitu Cik Puan Nur Shafikah Mohd Rusli. Jenis pemanis mulut ini sangat sesuai juga dihidangkan buat tetamu yang datang berkunjung kerumah kita.

RESIPI PUDING GULA HANGUS MINI

Sazi mini macam ini senang nak makan dan tak ada berebut, tak cepat basi sebab usik-usik. Jom cuba.
Jumlah bekas: 20 cup
Bahan-bahan:

6 biji telur gred B
1 sdb tepung custard
1 sdk esen vanilla
1 tin susu cair
1/3 tin susu pekat manis
1 tin air – sukatan tin susu

Bahan gula hangus:

20 sudu gula putih
3/4 cawan air

Cara-cara penyediaan:
1. Mula-mula, cairkan dahulu gula hangus dengan api kecil. Lagi gelap lagi cantik tapi jangan terlalu lama nanti pahit.
2. Dah tukar warna, masukkan air dan kacau rata. Tutup api dan boleh letak ke dalam bekas mini terus untuk sejukkan.
3. Untuk bahan puding pula, satukan kesemua bahan dan masukkan ke dalam periuk. Kacau hingga sebati.
4. Jika taknak guna periuk, nak terus kisarkan terus guna blender pun boleh. Jangan blend sampai ia berbuih.
5. Kemudian, dah boleh masukkan bahan puding tadi ke dalam bekas mini yang dah diletakkan gula hangus.
6. Kukus ke semua bekas mini tersebut kira-kira 20 hingga 30 minit. Lepas kukus, boleh sejukkan di dalam peti sejuk.
7. Dah nak masuk waktu berbuka, dah boleh keluarkan dan siap untuk dihidang!

Lagi sejuk lagi sedap puding ni. Penggunaan esen vanilla tadi dapat menghilangkan bau hanyir pada telur dan bau puding pun sedap dan wangi.
Kepada mereka penggemar puding gula hangus, boleh mencubanya secara homemade. Tak perlu beli diluar lagi. Lebih jimat buat sendiri. Nak makan bila-bila masa pun boleh.
Selamat mencuba!
Baca juga: Resipi Puding Mangga Yang Buat Kecur Air Licur, Memang Sedap Punyalah!


Puding Kastad Jagung, Resipi Pemanis Mulut Paling Simple!

 PENULIS
myResipi

 KATEGORI
Artikel

 POSTED ON
2020-09-09 02:57:39

Puding Kastard Jagung ini merupakan antara pemanis mulut kegemaran orang ramai. Kebiasaannya kita akan jumpa hidangan ini semasa majlis kenduri keluarga mahupun di majlis-majlis rasmi. Bagi para penggemar pudding kastard jagung, anda boleh cuba membuatnya sendiri di rumah. Jom ikuti perkongsian daripada Cik Nor ini menerusi Facebooknya.

Kredit: Cik Nor

Bahan-bahan:

1 cawan tepung kastard
1 tin jagung manis
¾ cawan gula pasir (sukatan mengikut citarasa masing-masing)
3 cawan air
1 kotak santan
½ sudu the garam

Kredit: Cik Nor

Cara-caranya:

Mula-mula, campurkan kesemua bahan yang telah disediakan ke dalam periuk.

Kredit: Cik Nor

Kemudian, kacaukan semua bahan sehingga rata dan sebati.

Selepas itu, letakkan periuk di atas stove dan masak adunan tadi dengan api yang perlahan.

Kacau sekerap-kerapnya sehingga tekstur adunan kelihatan pekat dan berkilat.

Kemudian, tutupkan api dan cedokkan ke dalam bekas kecil seperti dalam gambar.

Kredit: Cik Nor

Selepas siap, masukkan ke dalam peti sejuk untuk disejukkan.

Siap! Mudah sahaja penyediannya kan? Selamat mencuba!

Kredit: Apa Khabar Malay


Puding Labu ‘Telur Mata’, Ini Dia Cara-Cara Membuatnya!

 PENULIS
myResipi

 KATEGORI
Artikel

 POSTED ON
2020-08-25 03:10:01

Memandangkan para penuntut universiti masih belum boleh pulang ke kampus, pasti bermacam-macam aktiviti mereka lakukan di rumah bagi menghilangkan kebosanan. Untuk resipi kali ini, para pelajar boleh lah cuba membuat Puding Labu sebagai pencuci mulut. Menariknya, Puding Labu ini berbentuk seperti telur mata! Unik kan? Oleh itu, jom ikuti perkongsian daripada Norfadilah Ibrahim menerusi laman Facebook.

Kredit: Moms Chiara Best Resepi
Bahan-bahan:

Agar-agar tali
Sedikit labu
Gula
Susu
Air

Cara-cara:

Masukkan agar-agar tali dengan air dan gula ke dalam bekas. Kemudian, bahagikan kepada dua bahagian.

Kredit: hsa*ba

Untuk satu bekas, campurkan dengan susu. Manakala satu lagi bahagian campur dengan labu yang telah dikisar.
Bagi penyedian kuning telur, rebus labu dan kemudian tapiskan airnya.

Kredit: eyzamiel

Kemudian, kisarkan dengan sedikit air dan campurkan dengan agar-agar
Selepas itu, terus masukkan bahan yang telah dikisar tadi ke dalam acuan lompang. Isikan hingga paras suku sahaja, tidak perlu diisi penuh.
Biarkan acuan puding labu sehingga sejuk.

Siap! Mudah saja kan cara membuat puding labu ini? Ibu-ibu juga boleh membuat resipi ini untuk si kecil. Pasti mereka akan sukakan hidangan pencuci mulut ini.Selamat mencuba!

Kredit: eryalhumaira


Puding Oren Karamel Saiz Cawan, Guna Kordial F&N Je, Memang Sedap!

Jom buat Puding Oren Karamel untuk pencuci mulut berbuka nanti. Memang rasa segar dan sedap dengan kombinasi antara oren dan karamel ini. Cara-cara nak buat pun memang mudah dan ringkas!
Hanya menggunakan air kordial F&N perisa oren dan gula yang dicairkan untuk karamel sebagai bahan utama, memang sekejap je dah boleh buat!
Baca juga: Puding Gula Hangus Mini, Mudah Dan Senang Nak Makan, Buat Stok Banyak Pun Laku!
Selalu air kordial ini memang kita buat untuk bancuhan air saja kan, tapi dessert pun boleh buat juga tanpa perlu kisar buah-buahan untuk dapatkan jusnya. Tinggal sukat je.
Nak buat idea sebagai juadah rumah terbuka nanti pun tiada masalah. Tinggal simpan siap-siap resipi ini nanti untuk dicuba. Jom kita lihat cara-caranya di bawah.

RESIPI PUDING OREN KARAMEL GUNA KORDIAL F&N

Saiz Hidangan:  6 Cawan / Bekas
Bahan-bahan karamel:

50ml air
80g gula pasir

Bahan-bahan puding telur:

150g krim putar
150ml susu segar magnolia F&N
150ml kordial oren F&N
2 biji telur
4 biji kuning telur
4 sudu besar gula

Bahan hiasan:

1 kepingan oren
1/2 sudu teh gula

Cara-cara membuatnya:
1. Untuk membuat karamel, masukkan gula dan air dalam periuk. Panaskan dengan api perlahan, terus goyangkan periuk sehingga gula larut dan sehingga keperangan.
2. Tuangkan karamel ke dalam 6 cawan atau bekas. Ketepikan.
3. Campurkan bahan-bahan untuk puding ke dalam jag. Tuangkan karamel ke dalam cawan.
4. Tutup setiap cawan dengan foil aluminium. Kukus puding kira-kira 15 minit. Tutup api, biarkan puding di dalam periuk selama 10 minit lagi.
5. Keluarkan dari periuk kukus, biarkan puding sejuk dan simpan dalam peti sejuk kira-kira 4 jam.
6. Sebelum nak hidangkan, letak hirisan oren di atas puding, taburkan gula di atas kepingan oren itu. Bakar gula tersebut sehingga keperangan. Siap untuk dihidang!

Nampak menarik dan cantik pencuci mulut kita ini. Ala-ala dessert di hotel mewah gitu. Yang baru nak belajar buat dessert pun boleh belajar guna resipi ini.
Semoga bermanfaat dan selamat mencuba!
Baca juga: “Tak Sempat Tengah Hari Dah Licin” – Puding Roti Coklat Milo Kesukaan Anak-Anak


Cara Buat Puding Pisang Pandan, Mesti Laju Je Habis Bila Hidang Nanti

Jom buat Puding Pisang Pandan hari ini. Kalau ada lebihan pisang dekat rumah tak perlu runsing lagi dah. Bosan juga kalau asyik makan pisang goreng, pengat pisang, cekodok pisang. Kali ni kita cuba tukar menu kepada puding pisang pula!
Dengar macam pelik kan. Sedap ke puding pisang  campur pandan ini nanti. Itu memang wajiblah rasa dulu baru boleh tahu sedap atau tidak.
Baca juga: Puding Oren Karamel Saiz Cawan, Guna Kordial F&N Je, Memang Sedap!
Kita ikuti resipi dari perkongsian Cik Puan Norhayati Basri ini. Katanya, beliau juga mengikuti resipi asal dari Mr. Ali dan rasanya memang sedap.
Cumanya beliau menggunakan agar-agar serbuk dimana resipi asalnya menggunakan agar-agar tali. Tapi di akhir persiapan puding ini, rasanya tetap sama. Jom cuba!

RESIPI PUDING PISANG PANDAN

Saiz loyang: 8 inci
Bahan-bahan lapisan putih:

9g agar agar serbuk
3 setengah cawan air
80 gram gula
150 gram susu segar
3-4 biji pisang

Bahan-bahan lapisan hijau:

9g agar agar serbuk
3 cawan air
3 helai daun pandan + 1 cawan air. = Kisar halus
70 gram gula
5-6 biji pisang yang sudah dilenyek2.
2 titik pewarna hijau
130g susu cair

Cara membuat lapisan putih:
1. Potong nipis- nipis 3-4 pisang dan letak dalam loyang. Susun ikut kreativiti anda dan setkan dalam peti selama sejam.
2. Sementara itu letakkan 3 setengah cawan air dan 9 gram agar agar tali.
3. Biarkan mendidi baru masukkan 80 gram gula
4. Bila gula dah larut , masukkan 150 gram susu segar.
5. Kacau sebati dan biarkan mendidih dalam masa 1-2 minit.
6. Tutup api dan tunggu kira-kira 3-4 minit baru tuangkan ke atas pisang yang dah dipotong nipis tadi. Kena tuang rendah dan perlahan lahan tau. Baru pisang tak bergerak dan timbul.
7. Biarkan lapisan tadi mengeras, means letak je dekat luar dalam masa 20 minit dia akan mengeras. Nak cepat mengeras boleh terus letak dalam peti.
Cara membuat lapisan hijau:
1. Masukkan 3 cawan air dan 9 gram agar agar tali.
2. 3 helai daun pandan + 1 cawan air ini dikisar halus. (Ini blend awal tau)
3. Dah mendidih masukkan 70 gram gula.
4. Bila gula dah larut masukkan air pandan yang sudah dikisar tadi. Kacau sekejap dan masukan dua – tiga titik pewarna hijau. Boleh skip pewarna kalau tak nak.
5. Kacau sebati dan biarkan ia mendidih. Dah mendidih masukkan 5-6 biji pisang yang sudah dilenyek. Kacau dalam 30 saat kemudian tutup api.
6. Keluarkan lapisan putih tadi. Cucuk-cucuk permukaan putih agar agar tadi dengan garpu agar lapisan melekat. Baru masukan perlahan lahan lapisan hijau tadi.
7. Biarkan ia mengeras suhu bilik selama 30-40 minit baru masukkan dalam peti.
8. Setkan dalam peti selama 3-4 jam dan dah boleh makan.

Wah! Resipi ringkas je tapi nampak mewah betul! Kalau dijadikan menu di hotel bertaraf lima bintang sudah tentu harga menjadi mahal.
Nak buat puding pisang pandan ini, kena pilih pisang yang betul. Sebaiknya gunakan jenis pisang nangka sebab rasanya yang lebih sedap dan sesuai untuk dimakan begini.
Selamat mencuba!
Baca juga: Puding Gula Hangus Mini, Mudah Dan Senang Nak Makan, Buat Stok Banyak Pun Laku!


“Tak Sempat Tengah Hari Dah Licin” – Puding Roti Coklat Milo Kesukaan Anak-Anak

Puding Roti Coklat Milo memang menjadi kegemaran seisi keluarga. Rasanya yang lembut dan lebih enak dimakan sejuk-sejuk membuatkan anak turut menyukai menu pencuci mulut ini.
Kalau sebelum ini anda hanya pernah mencuba resepi puding roti biasa, kali ini anda boleh cuba resepi puding roti coklat milo yang dikongsi Iedaa Jahaya ini.

Resipi Puding Roti Coklat Milo

1 paket agar-agar serbuk bahagi kepada dua. Untuk lapis atas bawah. Loyang 6 inci. Nak guna acuan pun boleh.
Bahan agar-agar:
1/2paket agar-agar serbuk
450ml air
5sdb susu pekat
70g coklat masakkan
Cara membuatnya:
1. Campur dan sebatikan semua bahan dulu sebelum dimasak. Api sederhana, kacau hingga membuak-buak. Tutup api.
2. Ambil 1 sd adunan coklat renjiskan atas loyang dan biarkan seketika.
Bahan Adunan Milo:
1/2paket agar-agar
2sdb milo 1sdk serbuk koko van houten. Bancuh dengan air suam tuang masuk dalam blender
2keping roti potong-potong atau carik je pun boleh
3sdb susu pekat
5sdb gula..kurang manis tambah je lagi
450ml susu cair atau susu segar
Cara membuatnya:
1. Blend semua bahan. Tapis masuk periuk dan masak hingga mendidih. Tutup api.
2. Tuang kedalam loyang yang dititis adunan coklat tadi.
3. Biarkan mengeras sekejap. Baki adunan coklat tadi dimasak kembali supaya mencair.
4. Kacau-kacau hingga adunan mencair.
5. Bila cair tutup api. Tuang perlahan-lahan atas lapisan milo. Masuk dalam peti sejuk
6. Bila dah keras keluarkan perlahan-lahan dari loyang. Potong. Sedia untuk dinikmati.

Selamat mencuba

Baca juga: Resipi Mudah Kek Marshmallow Milo, Rasanya Yang ‘Chewy’ Sumpah Sedap!


Mudahnya Cara Buat Puding Roti Kukus Ini, Guna Blender Je!

Bukan saja bakar, kita boleh buat puding roti kukus juga! Sesuai untuk mereka yang tiada oven di rumah.
Rasa puding roti yang dikukus ini boleh tahan sedap juga, setanding dengan dibakar menggunakan oven.
Adunan roti menjadi lebih lembut bila disuap ke mulut. Dimakan pula dengan sos kastard yang pekat dan berlemak.
Resipi oleh Nurul Shafira ini telah mendapat 34 ribu shares di laman sosial Facebook. Jom cuba!
Baca juga: Ada Roti Lebih Jangan Buang, Boleh Buat Puding Roti Karamel Yang Lembut Elok
Resepi Puding Roti Kukus
Bahan-bahan puding roti:

10 keping roti gardenia
1 tin susu cair
3 biji telur
5 sudu besar gula
Buah campur kering – rendam sekejap dalam air panas

Cara-cara buat puding roti:
1. Satukan semua bahan kecuali roti ke dalam pengisar. Kisar kesemuanya.
2. Sapu butter pada setiap kepingan roti serta loyang.
3. Susun roti ke dalam loyang dan curahkan bahan kisar tadi. Tekan-tekan roti supaya semua meresap.
4. Taburkan buah kering yang sudah direndam di dalam air panas tadi.
5. Kukus selama 30 minit.

Bahan-bahan sos kastard:

1 tin susu cair
 ½ cawan air
2 sudu besar tepung kastard
4 ½ sudu besar gula

Cara-cara buat sos kastard:
1. Campur tepung kastard ke dalam air, kacau rata.
2. Kemudian campurkan semua bahan, masak atas api perlahan. Kacau-kacau sehingga kuah sedikit pekat. Siap! Selamat mencuba.

Kredit resipi dan gambar: Nurul Shafira
Baca juga: “Tak Sempat Tengah Hari Dah Licin” – Puding Roti Coklat Milo Kesukaan Anak-Anak